Ana Viñals: “Gero eta presoagoa izango den Interneta ezagutuko dugulakoan nago” — Unibertsitatea.Net\nHemen zaude: Hasiera › Ziztu bizian › Ana Viñals: “Gero eta presoagoa izango den Interneta ezagutuko dugulakoan nago”\n2015/01/22 - Unibertsitatea.net\nEgun, doktore-tesia burutzen ari da Deustuko Unibertsitateko Aisialdi Azterketen Institutuan Eusko Jaurlaritzaren beka bati esker. “Bizkaiako batxilergoko gazteek aisialdia eta Interneta nola uztartzen duten: identifikazioa, eraginak eta hezkuntzak eman beharreko pausuak” du izena burutzen ari den tesiak, eta horretan dihardu buru-belarri ibili ere, tarteka Irola Irratiko “Berdinak” saioan kolaboratuz.\nZerk eraman zintuen aipatutako gaia aukeratzera? Zein izan zen motibazioa?\n16 urte nituenetik ibili izan naiz boluntario bezala gazteei hezkuntza arloan laguntzen, klaseak ematen, gomendioak edota esateko zeukatena entzuten. Hori dela eta, oso argi izan nuen hasieratik aztertuko nuen kolektiboa zein izango zen, baita non izango zen ere, nire inguruan, Bizkaian.\nHorretaz aparte, ikusi dudanez teknologia digitalak ezinbestekoak dira gaur egun, aldaketa sozialerako tresna garrantzitsuak direla ohartu naiz, garrantzitsuak baita nire egunerokoan ere. Uste dudana da, ez dudala sekula kultura digitalaren inguruko nahiko informazio jaso, eta jasotakoa ez da erabilerarako egokia izan. Egun berdin izaten jarraitzen du, ez diote gazteenei halakorik irakasten. Hortik dator beraz, gazteak eta internet aztertzeko motibazioa, irakasle zein gurasoak horrenbeste kezkatzen dituen gizarte-polemika honi konponbide bat aurkitzen saiatzeko.\nNola ikusten duzu zure etorkizuna?\nMomentu honetan buruan dudan helburu bakarra 2015ean tesi doktorala amaitu nahi dudala da, aurtengo udan bukatzen baitzait epea eta hortik aurrera ez dakit zer gertatuko den... Unibertsitateko irakaslea izatea gustatuko litzaidake, baita irakaskuntza munduan hezkuntza metodologia berriak garatzeko aukera izatea ere, baina ikerketa arloa ere ez nuke alde batera utziko. Gauzak dauden bezala egonda ez dut uste aukeratzera emango didatenik, datorrena hartu beharko da.\nNola ikusten duzu gaur egungo ikerkuntza mundua: nahikoa garrantzia ematen zaiola uste duzu? Beka edota laguntza gehiago egon beharko lirateke?\nDenean egon dira murrizketak, baina bereziki alor honetan, beraz suposatzen dut ez zaiola behar bezain beste arreta eskaintzen, “esan zertan inbertitzen duzun eta zer baloratzen duzun esango dizut”. Oso garrantzitsua deritzot bekak mantendu edota gehitzea, batez ere baliabiderik ez dutenek eskubide berdinak izan ditzaten. Ezinbestekoa iruditzen zait unibertsitatearen eta enpresen arteko lotura, beharrezkoa oso, baita unibertsitateko departamendu ezberdinen artean erlazioa egotea ere, hau da, lan eta ikasketa molde berriak sortzea. Ene aburuz pausu bat gehiago eman beharko litzateke, eta bekadunen postuak eta laguntzak kontratu laboral bilakatu.\nZein izan zen #Txiotesia -n parte hartzeko bultzadatxoa? Ze ekarpen egin dizkizu?\nIkertzen ari naizena kontutan hartuta ezinbestekoa iruditzen zait Interneten erabilera sustatzen duten ekimenak bultzatu eta horietan parte hartzea, are gehiago ikasteko eta ezagutza elkarbanatzeko erabiltzen bada.\nGainera, naiz eta tesia gazteleraz egiten ari naizen, ezagutzak euskaraz garatzea komenigarria dela deritzot, ikerlariei batzuei beraien ekarpena beste hizkuntza batean azaltzeko erronka eskaintzen baitzaie.\nHizkuntza alde batera utzita ere erronka interesgarria dela deritzot, batetik sintesiarekin jolastu behar delako, eta bestetik sormena erabili, ez baita bat ere erraza horrenbeste ordu eskaini dizkiogun lan bat sei txiotan laburtzea.\nGainera, beste ikerlari batzuk ezagutzeko oso lagungarria izan zait lehiaketa.\nZer suposatzen du doktore tesi bat egiteak?\nTesi bat egitea epe luzeko auto-ikaskuntza prozesua da, esfortzu eta jarraikortasuna beharrezkoak dituena. Hala ere, nire kasuan, esan beharra daukat prozesu horren kalitate eta asebetetzean eragiten duten kanpoko faktoreak daudela azpimarratu nahi dut, segurtasun eza eragiten dizutenak. Ikerketarekin zerikusia duten ikasketak burutu dituztenek abantaila hori daukate, segurtasun gehiago daukate ikertzen ari diren horretan, badakite zer den ikertzea eta. Baina beno, ikertuz ikasten da ikertzen!\nOrain arte aztertutakoaren arabera... Uste duzu nerabeek Internet eta sare sozialei ematen dieten erabilera (ona edo txarra) kontrolatu daitekeela?\nKontrola hitza ez zait gustatzen... Pentsatzen dut gakoa eraginkorrak diren ikasketa metodologia egokien bidez irakatsi daitekeela horien erabilera ona egiten, ezinbestekoa da gazteenak horien arrisku, erabilera ezberdinez edota abantailez heztea. Kultura digital egoki bat irakatsi behar zaie, baina orain arte erabili den metodologia prebentiboaren bidez, akatsak eta arriskuak ez egiten erakustean beldurra hartzen baitzaie gauza berriei, hesi hori apurtu beharra dago.\nNola ikusten duzu Interneten etorkizuna?\nAzken hilabeteetan ahoz-aho ibili diren legeak kontuan hartuta -Jabetza Intelektuala, Kode Penalaren erreforma, “mordaza” legea...-, geroz eta presoagoa izango den Interneta ezagutuko dugulakoan nago, nahi dugun bezala erabiltzeko zailagoa dena, zentsuratua eta kontrolatua.\nEtiketak: Ikertzaileei_elkarrizketa tesia Ikerketa Kultura zientifkoa txiotesia KzJaia emakumea_ikertzailea Aisia deustuko unibertsitatea elkarrizketa Tesi doktorala Ana Viñals


barren.eus - Urruzunoko zabortegia erabat ixteko lanak maiatzean hasiko dituzte\nArgitaratua: 2021-01-14 13:59\nUrruzuno zabortegi zaharreko 2. gunea behin betiko ixteko eta ondoren ingurumena berreskuratzeko obrak kontratatzeko prozesua abiaraztea onartu zuen abenduan Debabarreneko Mankomunitateak, eta 1.507.556 euroko lizitazio- aurrekontuarekin atera du lehiaketara.\nBehin betiko obra maiatzean hastea espero dute arduradunek, eta, ondo bidean, sei hilabeteko iraupena izango duela iragarri dute. Eremu hori zigilatuta, zabortegia erabat itxiko da, 1. gunea 2013an itxi baitzen. Obrak hasi aurretik egin beharreko lanak amaitu dituzte dagoeneko, eta orain bi prozesu kontratatuko dituzte: alde batetik, obra zuzentzea eta geosintetikoen kontrola, eta, bestetik, obra bera egitea. 129.205 eurokoa izango da obra zuzendaritzarako eta geosintetikoen kontrolerako lizitazioa, eta 1.378.350,50 eurokoa obretarakoa. Behin obra bukatuta, Mankomunitatearen materialen biltegi gisa erabili nahi dute gune hori: edukiontziak, makina-garbitzaileak... gordetzeko.\nDebabarrena Mankomunitateko lehendakari Iosu Arraizek zabortegian bertan eman ditu egin asmo dituzten lanen berri gaur goizean. “Debabarrena eskualdean jasangarritasunaren alde lan egiten jarraitzen dugu eta Urruzunoko zabortegia kontrol neurri guztiekin itxiko da, eta eremua berreskuratu. Zabortegia zigilatzeak, ixteak eta ingurua berreskuratzeak amaiera ematen dio gure eskualdeko hiri-hondakinen zabortegien aroari. Hurrengo urteetan birziklapenean aurrera-pausuak ematen jarraituko dugu herritarrekin batera, eta birziklagarria ez den hondakina Zubietan kokatutako Gipuzkoako Hondakinen Gunera bideratuko dira. %70eko tasa da jomuga, eta gero eta hondakin ez-berziklagarri gutxiago sortzen dugu”, adierazi du.\n80ko hamarkadan hasi ziren eskualdeko hondakinen zati bat Aranbeltz errekaren ibarbidean uzten. 2001ean 1. gunea bete zenean, zabortegia handitu eta hondakinak botatzen jarraitu zen, kasu honetan hondakin geldoak, 2006ra arte. Ordutik hona, egoera asko aldatu dela jakinarazi dute mankomunitateko arduradunek: "eskualdeko gaikako bilketa-tasa nabarmen handitu da %55era iritsi arte, eta gainerakoa Zubietako ingurumen-gunera eramaten da". Bertan, tratamendu mekaniko-biologikoko instalazioetan ahal dena aprobetxatzen da, eta gainerakoa balorizazio energetikoko intalazioetan tratatzen da.


Eli Moreno: “Hezkuntza sisteman familiek, irakasleek eta beste agente batzuk elkarrekin lan egin behar dugula argi daukagu, baina zaila egiten zaigu” – UEU365\nEli Moreno: “Hezkuntza sisteman familiek, irakasleek eta beste agente batzuk elkarrekin lan egin behar dugula argi daukagu, baina zaila egiten zaigu”\nueu365 | 2014-10-06\n“Familia-harremanak eraikitzen” ikastaroa antolatu du UEUk aurtengo udazkenean. Eli Moreno, ikastaroaren irakasleak, formazio honi buruzko argibideak eman dizkigu. Matrikulazioa zabalik dago.\nIrakasleei zuzendutako ikastaroa da. Zein helburu lortu nahi dituzu? Hezkuntza sisteman familiek, irakasleek eta beste agente batzuk elkarrekin lan egin behar dugula argi daukagu, baina danok elkar koordinatzea, beste aldeen ikuspuntuak ulertzea zaila egiten zaigun zerbait izaten da. Formakuntza honen helburua, ez da bakarrik elkar harremanaz hausnartzea, baizik eta harreman hori nolakoa nahi dugun izatea aztertzea, bidean topatuko ditugun indargune eta ahuleziak identifikatzea eta baliabideak eskuratzea oztopoak gainditzeko eta onurak ahalik eta gehien eta modu efikazenean erabiltzeko.\nZer nolako harremana egon beharko luke familia eta eskolaren artean? Familiaren altxor preziatuena, seme-alaba, eskolara joango da eta heziketaren ardura handi bat eskolak izango du. Beraz, elkar harremana ezinbestekoa da, harreman eraginkorra, oztopoen aurrean neurriak hartzen dituena norabide berdinean, elkarren artean duten “altxorrak” hazten jarraitzeko, bere gaitasunak garatzeko eta gizarteko parte garrantzitsua izateko. Konfidantzazko harremana behar du izan. Nork utziko luke bere altxorra konfidantza ez duen pertsona batekin? balore berdinak konpartitzen ez dituen eskola batean?\nHarreman hori eraginkorragoa egiteko hainbat baliabide eta estrategiak landuko dituzue. Zeintzuk? Lehenik eta behin famili baten aurrean jarri behar garenean zer sentitzen dugun, zein den gure jarrera, zeintzuk diren gure espektatibak… aztertuko ditugu, hau izan behar da abiapuntua, nola nagoen ni ikustea. Ondoren zer nahi dudan lortzea aztertu beharko dut, baita familien espektatibak zeintzuk diren ere, eta guzti hau kontutan hartuz eskuhartzea planifikatu. Beraz, batetik planifikazioa nola egin landuko dugu eta bestetik harremanean sortu daitezkeen gatazkei irtenbidea emateko teknika desberdinak eskuragarri jarriko dira, hauetako asko komunikazioarekin zerikusia dutenak.\nZein izaten dira bi eragileen arteko oztopo handienak? Konfidantza eza dela esango nuke nik; batetik, batzuetan irakasleak ez garelako ziur sentitzen egiten dugun horrekin eta kikildu egiten garelako, garrantzia eman gabe egiten dugun eskuhartzeari eta beste batzuetan, familiek, beraien espektatibak nola desegiten diren ikusten dutelako eta zama hori konpartitu beharrean, askotan irakaslegoari egozten diotelako. Azken finean, gaur egun, irakaslegoaren profesionaltasuna dudan jartzen da.\nZein izango da ikastaro honetan erabiliko duzun metodologia? Ikastaroa praktikoa izango da, aukera egongo da familiekin erdi epeko planifikazio bat garatzeko; bestetik familia bilerak dinamizatzeko eta elkarrizketa pertsonalak aurrera eramateko tekniketan entrenatuko da.


Izotza marrazten duten dantzariak\nIZOTZ GAINEKO patinajea Europako iparraldearekin edo elurra eguneroko ogi den herrialdeekin lotzen da askotan. Baina Euskal Autonomia Erkidegoan ere bada neguko kirol musikatu hau lantzen duenik, baita gure eskualdean ere. Izan ere, Zarauzko hiru neska gazte punta-puntan dabiltza une honetan: Esther Iruretagoiena eta Elene Aramendi Euskadiko txapeldun izan dira aurten, senior eta benjamin mailan, hurrenez hurren; Paula Ceregido, bien bitartean, txapeldunorde izan da, alebin mailan. Eta maiatzean jokatu den Gipuzkoako Txapelketan ere fin aritu dira.\n«Egia esan, nahiko berandu hasi nintzen patinatzen, 18 urterekin», ekarri ditu gogora bere hastapenak Esther Iruretagoienak: «Lehen gimnasia erritmikoa lantzen nuen, baina Gabon batzuetan izotz gaineko patinajeko ikastaroa oparitu zidan amak eta harrezkero, honetan dihardut. Berehala kateatu ninduen!».\nPaula Ceregidok eta Elene Aramendik ere antzera eman zituzten izotz gaineko lehen pausoak: ikastaro familiar bat egin zuten elkarrekin eta gustukoa zutela ikusirik, jarraitzea erabaki zuten. Ondoren, Donostiako Txuri Urdin izotz jauregiko patinaje eskolan jardun zuten eta duela bi urte Txuri Berri elkartearen izenean parte hartzen hasi ziren. Iruretagoiena urtebete lehenago hasi zen klubean. Une honetan, Txuri Berri elkarteko eskualdeko ordezkari bakarrak dira, nahiz eta patinaje ikastaroak egiten beste hiruzpalau zarauztar badabiltzan.\nHorren denbora gutxian emaitza onak lortzea «pozgarria» dela diote patinatzaileek. Hala ere, lortutako emaitzari handitasuna kentzen saiatzen dira. Izan ere, une honetan izotz gaineko patinajea lantzen duten bi elkarte baino ez daude –bata, Gasteizen eta bestea, Donostian–, eta oraindik ere patinatzaile kopurua nahiko txikia da.\nBerria baino gehiago, «kirol ezezaguna» dela uste du Iruretagoienak: «Hemen entrenatzeko bi pista bakarrik ditugu eta Espainian askoz gehiago ere ez daude: Madrilen bost eta Bartzelonan nahiz Jacan bana. Instalazio eta baliabide eskasiak egiten dute ezohiko izotz gaineko patinajea». Dena dela, jende gehiago animatzen ari da patinatzera eta maila hobea duen jendea agertzen ari da: «Orain dela gutxi Espainiako patinatzaile batek Olinpiar Jokoetako txartela lortu du lehen aldiz».\nLagunek «kirol arraroa» lantzen duela esaten diote Paula Ceregidori. «Egia esan, harritu egiten dira», gaineratu du Elene Aramendik. Biak ala biak ados daude: «Futbola, saskibaloia edo eskubaloia ez bada, lantzen duzun kirola bitxia dela dirudi». Patinatzaile gehienak, gainera, emakumezkoak dira eta «mutilak behar ditugu!», deia egin du Iruretagoienak.\nIzotz gaineko patinajea kirol «oso sakrifikatua» da, kirolariek gogor entrenatu behar izaten baitute aste osoan zehar. Baina, era berean, «asko asebetetzen gaitu». Iruretagoienaren iritziz, «nahiko kirol nekagarria da batzuetan. Mugimendu sortak egin eta egin aritzen gara eta maiz ez zaigu ganoraz ezer ateratzen. Edo alderantziz, beti ateratzen zaiguna ez zaigu ateratzen proba nagusi batean. Nolanahi ere, asko ematen dit. Gero eta biziago sentitzen naiz izotz gainean eta sentipen horiek asko betetzen naute».\nKoreografiak eta mugimenduak\nEntrenamendu saioen berri eman du Aramendik: «Entrenatzaileek izotz gaineko koreografiak irakasten dizkigute, baina patinatzaileok mugimeduak moldatzeko aukera izaten dugu». Patinatzaile bakoitzak duen mailaren arabera, koreografia sakonagoak edo mugimendu konplexuagoak prestatzen dituzte. Hauek Euskal Ligan hartzen dute parte eta liga horren baitan jokatzen diren txapelketetan aurkezten dituzte ikasitakoak. Guztira, lau jardunaldi jokatzen dituzte: Gipuzkoako Txapelketa, Euskadiko Txapelketa, inprobisazio txapelketa eta jardunaldi arrunt bat.\nTxapelketetako saioak epaimahai batek baloratzen ditu. Gainera, puntuaketa sistema aldatu egin dute oraintsu. Patinatzaileek adierazi dutenez, lehen sailkapen orokor bat kaleratzen zuen epaimahaiak. Gaur egun, ordea, proban egindako kontu guztiak baloratzen ditu. «Alde horretatik, zuzenagoa da!». Zati teknikoa ez ezik, artistikoa ere hartzen dute kontuan baloratzerakoan: gorputz espresioa, mugimenduak egiterakoan hartutako abiadura eta abar. Lau epailek eta teknikari batek puntuatzen dituzte patinatzaileen saioak.\nZenbait herrialdetan ia-ia kirol nazionala da, batik bat Eskandinabiako herrialdeetan. Bertako patinatzaileek egunero 3 ordu baino gehiago ematen dituzte patinatzen, baina hiru zarauztarren helburua ez da horren urrutira iristea. Ikasketetan buru-belarri dabiltza eta patinajea euren zaletasuna da; eta aurrera begira, jarraitzeko gogoz daude. Iruretagoienak, bere aldetik, espainiar mailako domina bat lortu nahiko luke datorren urtean. «Domina hori lortzea azterketa bat gainditzea bezalakoa da. Gaindituz gero soilik parte har dezakezu Espainiako Txapelketan eta, egia esan, bertan lehiatzeko gogoa dut».�


ALBISTEAK - Orioko Udala\nZirkulazio-zerga helbideratuta duten herritarrek gaurtik aurrera jasoko dute etxean Aparkatzeko Udal Txartela\nAlbisteak Maiatzak 17, 2022\n2022ko ekainaren 1ean jarriko da indarrean Orioko TAO sistema berria, eta herrian erroldatutako ibilgailuek gaurtik aurrera jasoko dute etxean Aparkatzeko Udal Txartela, zirkulazio-zerga helbideratuta baldin badute.\nSan Pedro jaiak antolatzeko lehen bilera irekia deitu du Udalak\nAlbisteak Maiatzak 16, 2022\nBalearen Eguna igaro berritan, San Pedro jaiak lantzen hasiko da Udala eta, horretarako, lehen jai-batzordea deitu du maiatzaren 18an, asteazkenarekin. 19:30ean izango da bilera, kultur etxean.\nEskerrik asko, Orio!\nAsteburuan ospatu dugun Balearen Egunak arnasa berria eman dio herriari. Poza, maitasuna, gozamena, elkartasuna… Halako berotasuna sentitu gabe geunden aspaldian, eta behar-beharrezko genuen indarra itzuli digu guztioi.\n«Giselle» balleta ikustera Kursaalera joango diren oriotarrentzako doako autobusa izango da\nAlbisteak Maiatzak 13, 2022\nDantza Konpainia Nazionalak Giselle balletaren bertsio berritua aurkeztuko du maiatzaren 29an, igandearekin, Donostiako Kursaal aretoan. Saiora joan nahi duten oriotarrek autobusa doan izango dute. Emanaldia 19:00etan hasiko da, eta Zumaiatik datorren autobusa 18:10ean pasatuko da Orioko autobus geltokitik.\n«Sargazoetatik Orioraino: aingiraren bidaia miresgarria» hitzaldiaren bideoa ikusgai dago\nErrioaren inguruko hitzaldi-zikloa azken txanpan sartu zen asteazkenean, eta AZTI ikerketa zentroko ikertzaile eta Biologian doktore Esti Diaz izan zen Arraunetxen. Aurreko hiru saioetan historiaren ikuspegitik landu dute itsas ondarearen gaia, eta oraingoan, natura izan da abiapuntua.\nMaiatzaren 16an zabalduko da udako kirol-jardueretan izena emateko epea\nAlbisteak Maiatzak 12, 2022\nUdalaren laguntzarekin, kiroldegiko kudeatzaileek eta herriko eragileek kirol-eskaintza oparoa prestatu dute aurtengo udarako. BPXports, Orio Bate Bizkorrak, Orioko Futbol Elkartea, Orio Arraun Elkartea eta Orio Itsastresana Surf Kluba dira ikastaroen kudeatzaileak, eta 11 kirol-modalitate eskainiko dituzte. Izen-ematea maiatzaren 16an, astelehenarekin, zabalduko dute.\nHerriko irisgarritasuna aztertzeko bigarren saio irekia egingo dute maiatzaren 19an\nGipuzkoako Kirol Egokituko Federazioarekin elkarlanean, Orioren irisgarritasun-plan berria lantzen ari da Udala. Herritarren ekarpenak jasotzeko asmoz, bilera irekiak egiten ari da azken asteetan, eta maiatzaren 19an, ostegunarekin, egingo dute bigarrena, udaletxean.\nHerriko festetan barrakak, salmenta-postuak eta janari-postuak jartzeko baldintzak arautu ditu Udalak\nAlbisteak Maiatzak 11, 2022\n2022ko San Pedro eta San Nikolas jaietan barrakak, salmenta-postuak eta janari-postuak jartzeko bete beharreko baldintzak arautu ditu Udalak: guneak, kopuruak, eskaerak egiteko epeak...\nTurismo Bulegoa Aritzaga kalean izango da gaurtik aurrera\nGaur, maiatzak 11, Iturriaga Jauregitik Aritzaga kalera aldatu da Turismo Bulegoa. Bisitariengandik hurbilago egongo da aurrerantzean, eta irisgarriagoa izango da. Ohiko ordutegia izango du, eta ekainaren 13tik aurrera udako ordutegiarekin hasiko dira.\nBalearen Egunean herriguneko trafikoa moztuta egongo da\nMaiatzaren 14an, larunbatarekin, Balearen Eguneko ospakizunak direla-eta, herriguneko trafikoa moztuta egongo da goizeko 8:00etatik igande goizeko 8:00ak arte. Horregatik, herriko sarrera-irteerak Txanka-Hondartzatik bideratuko ditu Udaltzaingoak.\nMaiatzaren 15ean pasatuko da herritik Itzulia Women 2022 txirrindulari-proba\nAlbisteak Maiatzak 09, 2022\nMaiatzaren 13an, ostiralarekin, Gasteizen hasiko da Itzulia Women 2022 txirrindulari-proba, eta hilaren 15ean, igandez, helduko da Donostiara. Oriotik azken egun horretan pasatuko da, goizean, eta N-634 errepidea trafikoari moztuta egongo da bi une jakinetan.\n‘Azken Balea’ emanaldia 18:00etan izango da\nBalearen Eguneko programazioaren barruan, Tomaxen Abenturak clown-konpainiak Azken Balea ikuskizuna emango du ostegunean, maiatzak 12. Saioa 17:30ean hastekoa zen, baina, azken orduko gorabeherak tarteko, 18:00etara atzeratu behar izan da ordua. Barkatu eragozpenak.\nBide-heziketa ikastaroa jasotzen ari dira bi eskoletako haurrak\nAingiraren misterioei buruzko hitzaldia emango du Estibaliz Diaz ikertzaileak datorren asteazkenean\nIgandean egingo da aurtengo artisau-azoka\nAparkatzeko Udal Txartela eskatzeko epea datorren astean zabalduko da ibilgailua Orion erroldatuta ez daukaten herritarrentzat\nErakusketa: Orioko baleazale eta itsasontziak\nItsas ondareari buruzko bisita gidatua\nErakusketa: Elkano eta patatxea\n13. Bisiguaren Festa


Antzokitik bueltan - Ardi Txikia Beti Bildots - bizkaie.biz\nArdi Txikia Beti Bildots\t2017-10-28 12:56\nAntzerki-saioa akabau ostean bueltan gara; autoz egindako bidea antzezlanak itxitako sentipenen inguruan eta antzezlanaren inguruko eretxiak komentetan emon dogu.\nAntzerki-saioa akabau ostean bueltan gara; autoz egindako bidea antzezlanak itxitako sentipenen inguruan eta antzezlanaren inguruko eretxiak komentetan emon dogu. Fokuek eragindako egarria aseaz bat erabagi dogu gose be bagarela; orduotan pizzeria baino ez dago zabalik eta haraxe goaz. Bertan, zeozer piketan harrapau dogu ezagun koadrilea; gu geu afari legea egitera gatoz, baina eurek dietea dala eta afari arina egin izana justifiketako geuk jango dogun berbera jateari piketea esan deutse.\nAntzerkia zer moduz?. Ezagun doguz eta badakie nondik gatozan. Halan eta bestelan, hau eta bestea begitandu jaku eta honeek eta hareek gustau jakuz eta honeekaz eta hareekaz ez gara hain gustura geratu. Liburua irakurri barik segidu lei antzezlana? itaundu dau euretako batek. Ba hain zuzen bere horixe komentau dogu honako bidean, ez dakigula liburua irakurri ez dauen batek zelan segidu leiken, gure kasuan behin eta barriro egiten izan doguzala liburuagazko loturak.\nErantzuna jasoaz bat esan dau: Orduan bertan behera itxiko dot ikusten joateko neukan asmoa, eta beste film hori ikustera joango naz. Afariaren bueltan komentau dogu pena dala ezagun horri otu ez izana liburua irakurteari ekitea.


NOLA BIDALI ARGAZKIAK VOTSAN - WHATSAPP - 2019\nAce Stream HD erreproduzitzailearen laguntzaz, torrentzako bideoak ikus ditzakezu, fitxategiaren deskarga osoa zure ordenagailuan zain egon gabe. Gainera, programa honek arakatzailearen plugin berezia eskaintzen du. Softwareak, antzeko antzeko batzuek ez bezala, MediaGet bezalakoak ez du torrent fitxategiak deskargatzea baimentzen, baina bideoklipa eta audio edukia soilik erreproduzi ditzake.\nAce Stream-en laguntzaz, torrenteko fitxategi erregularrak eta bideoak ikus ditzakezu. Nabarmentzekoa da torrent fitxategi batetik bideoa ikustea posible dela ere fitxategia bera deskargatzen baduzu, baina edukia ez da deskargatu.\nJokalari honekin, dagoeneko deskargatutako ordenagailu batean ohiko bideo bat ikus dezakezu formatu arruntetako batean (AVI, MP4, etab.).\nTorrent fitxategiekin lan egin\nTorrent fitxategiak esteketan ikus ditzakezu ordenagailuan deskargatu gabe. Horretarako, testuinguru-menu berezi batean sartu behar duzu fitxategia kokatzen den orrirako esteka (torrent deskargatzailearekin deskargatzeko orrira estekatu). Funtzio honek lotura TORRENT duen fitxategi batera eramaten bada bakarrik funtzionatuko du. Era berean, kontuan hartu behar da funtzio hau Opera nabigatzailean erabilgarri ez dagoela.\nAce Stream-en bertsio berriek datuak transferitzeko abiadura hobeak dituzten kideekin bilatzeko eta automatikoki konektatzeko aukera ematen dute.\nTelebista ikustea eta irratia entzutea\nOhiko bideo fitxategiak eta torrentak ikusteaz gain, telebista kanalak ikusi eta irratia entzun dezakezu. Lehenespenez, jokalariak 100 kanal baino gehiago ditu. Internetetik deskargatutako erreprodukzio zerrenden laguntzarekin gehiago ere gehi dezakezu.\nIrratia entzuteko, zerrendako lehenetsitako irrati bat ere hautatu behar duzu edo saretik beste batzuk gehitu.\nHala ere, hori guztia egiteko, plugin berezi bat deskargatu beharko duzu. Aipagarria da, gainera, erreproduzitzailean zuzenean telebistako eta irrati-kateak edukia erreproduzitzea ezinezkoa dela, beraz, dena jokatuko da Ace Stream-en lineako bertsioarekin eta gune espezializatuetan soilik.\nInterneten bideoak ikustea\nInterneten bideoak ikus ditzakezu esteka idazten den linea berezi bat erabiliz. Bideoa sartu eta gero, erreproduzitzailea kargatu beharko zenuke. Hala ere, bideo fitxategi batzuk ikusteko beharrezkoa da esteka fitxategi-izenaren eta haren luzapenaren amaieran egotea.\nMusika entzutea eta erreprodukzio zerrendak gordetzea\nErreproduzitzaile honekin, zure ordenagailuan dagoeneko gordetako abestiak entzun ditzakezu, eta erreproduzitzailea bera grabatzen dutenak. Telebistako eta irrati bidezko analogiarekin, musika generoari eta artistari bila dezakezu lineako liburutegian, aldizka eguneratzen dena.\nNahi duzun musika edo albuma zerrenda gorde dezakezu. Erreprodukzio zerrenda hau zerbitzari berezi batean kokatuko da, beraz, ia espazioik ez dago ordenagailuan.\nJokalariek grabaketa funtzioa integratzen dute emititzen duten edukia lortzeko. Ez dio axola bideoa, difusioa edo musika grabatzen ari bazara. Sarrera guztiak (edozein dela ere eduki mota) karpetan gordetzen dira "Nire bideoak".\nAce Stream-en laguntzaz ere, igorpenaren pantaila-argazkia hartu dezakezu. Pantaila hauek karpetan gordetzen dira. "Nire irudiak" edo "Irudiak" (OS bertsioaren arabera).\nHirugarrenen euskarrien erreprodukzioa\nCD / DVDak, USB euskarriak ere edukiak arakatu ditzakezu.\nKalitatea doitzeko gaitasuna\nJokalariak bideo eta audio ezarpenak ditu. Lehenengo kasuan, distira doitu dezakezu, bideoa angelu jakin batean biratu, saturazioa handitu edo txikitu, kontrastea, laborantza, bideoak gehitzeko edozein elementurik gehitu (testua, irudia, logotipoa, etab.).\nAudioaren kasuan, ezarpen posibleen zerrenda txikiagoa da. Ekualizadorea, konpresio-panela eta ingurumena soinua doi ditzakezu. Jokalariak fitxategiak beste luzapen batera bihurtzeko gaitasuna ere ematen du. Adibidez, MP4 bideoa AVIra bihurtu daiteke.\nLuzapen gehigarriak instalatzen\nJokalariaren funtzionalitatea eta interfazea zure beharretara hobetu eta / edo pertsonaliza ditzakezu, hainbat luzapen berezien deskarga eta instalazioa. Jokalariaren interfazetik zuzenean egin daiteke.\nInterfaze sinplea eta Russified;\nTorrent fitxategiak ireki eta erreproduzitzeko gaitasuna.\nPrograma instalatzeko arazoak. Hala nola, antivirus bihurtutako iturburua izan daiteke, txertatutako iragarkien aurrean eta instalatzailea bera ere etapa jakin batean zintzilikatzeko;\nInstalazioan, pantaila beltz bat batzuetan agertuko da ordenagailua berrabiarazten den sistemaren errore batekin;\nEduki txarreko publizitate edukien eskuragarritasuna;\nPublizitate intrusiboa. Pop-up iragarkiak eta leihoak biak ikus ditzakete bideo bat ikustean eta pausatuta dagoenean edo programa atzeko planoan irekita dagoen bitartean. Aldi berean, publizitatea oso intrusiboa erakusten da;\nAce Stream HD zure bizitza bizi daiteke. Adibidez, programak berak ezarpen batzuk alda ditzake, bideoa atzeratu edo pausatu erreprodukzioan erabiltzailearen esku hartzerik gabe;\nPrograma kentzea zailtasunak. Zenbait egoeratan, Windows-eko tresna estandarrak kentzea ezinezkoa izan daiteke eta software bereziak erabili behar dituzu.\nIkusi ere: Nola erabat kendu programa ordenagailutik\nAce Stream HDk zenbait abantaila ematen ditu, baina bere gabezien zerrenda begiratuz gero, ezaugarri positiboak zalantzan jar ditzakezu. Programak iragarkien artean ugari ez diren antzekoak ditu, hau da, egonkorragoa izaten du, eta haien interfazea Ace Stream HD-rekin baino apur bat zailagoa da.\nDeskargatu Ace Stream doan\nTS Magic Player Opera for: torrents online ikusteko extensión erosoa VideoGet ContaCam Nola konfiguratu uTorrent deskarga sekuentzialetarako\nAce Stream multimedia baliagarria den erreproduzitzailea da, torrent-en jarraitzaileetatik zuzenean bideo fitxategiak ikusteko aukera ematen duena, ordenagailu batera deskargatu beharrik gabe.\nGaratzailea: Ace Stream Media\nTamaina: 80 MB


Premio Buber – saregune\nElkarteak.info webak saria jaso du Internet & Euskadi Buber Sarien 11. edizioan. Internet & Euskadi elkarteak sustaturik, lehiaketa abenduaren 12an egin zen Arabako Teknologia Parkeko Auditorioan, non 2013ko Buber sariak eman baitziren. Sariok euskal internauten lana aitortzen dute hainbat arlotan. Horrela, Elkarteak.info “weba edo aplikazioa software librea” arloan izan da saritua.\nArabako Saregune-Sartuk dinamizatua eta Gasteizko Udaleko Herritarren Parte-hartzeak finantzatua, proiektua 2009an abiarazi zen. Tresna erabilgarria da Gasteizko elkarte-mugimenduarentzat, hiriko elkartegintzaren aniztasun, aberastasun eta bizitasunaren adierazgarri.\nGaur egun, 220 elkarte baino gehiago daude sarturik lankidetzazko tresna horretan, eta boluntariotzaren inguruko ekitaldiak, albisteak, eta eskaintzak nahiz eskariak gune berean agertzen dira, gure hirian dagoen elkarte-jardueraren erakusgarri.\nCultura Libre y diferentes licencias\nCurso “Diseño y creación de blogs en WordPress” en Egibide


143/2021 DEKRETUA, maiatzaren 25ekoa, Euskal Autonomia Erkidegoko itsasoko eta ur kontinentaletako turismo-arrantzari, arrantza-erakustaldiei eta marinel- edo arrantza-turismoari buruzkoa. - Eusko Jaurlaritza - Euskadi.eus\n143/2021 DEKRETUA, maiatzaren 25ekoa, Euskal Autonomia Erkidegoko itsasoko eta ur kontinentaletako turismo-arrantzari, arrantza-erakustaldiei eta marinel- edo arrantza-turismoari buruzkoa.\nGaia: Kultura eta Kirola; Administrazioaren antolamendua; Ingurune naturala eta etxebizitza; Ekonomi Jarduerak\nAzpigaia: Gobernua eta herri administrazioa; Nekazaritza eta arrantza; Merkataritza eta turismoa; Funtzio publikoa\n3. artikulua Aplikazio eremua.\n4. artikulua Jarduerak egiteko baldintza orokorrak.\n5. artikulua Ontziek bete beharreko baldintzak.\n6. artikulua Jarduerak hasteko eskakizunak.\n7. artikulua Jarduerak egitea.\n8. artikulua Turismo-arrantzako, arrantza-erakustaldietako eta arrantza- edo itsas turismoko jarduerak egiten dituzten pertsonak eta enpresak edo erakundeak identifikatzea.\n9. artikulua Jardueren administrazio-jarraipena eta kontrola.\nXEDAPEN GEHIGARRIA. Turismo-arrantzaren, arrantza-erakustaldien eta marinel- edo arrantza-turismoaren erregistroa sortzea.\nEuskadi 2020 Arrantza eta Akuikulturaren Egitasmoaren helburua da arrantza-sektorea lehiakorra izan dadin lortzea, itsas elikagaien balio-kate osoan jardunbide jasangarri eta berritzaileak gauzatu ditzan eta, gainera, arrantzarako eta akuikulturarako guneetako sare sozioekonomikoa bateratu dezan.\nEgitasmoaren lehentasunetako bat enplegua eta lurralde-kohesioa handitzea da, eta horretarako, arrantzaren esparruan gauzaturiko jardueren dibertsifikazioa ez ezik, itsas ekonomiaren sektore guztien errespetua ere lortu nahi du.\nMarinel-turismoa lagungarria izan daiteke arrantzaguneetako ekonomia dibertsifikatzeko, diru-sarrera berriak sortzeaz eta arrantza-produktuak sustatzeaz gain, halako lanbideekin lotutako kultura, tradizioak eta ondarea berreskuratzea bultzatuko duten jarduera osagarrien bitartez, baita lanpostuak sortuz ere.\nEuropako Parlamentuaren eta Kontseiluaren Europako Itsas eta Arrantza Funtsari buruzko 2014ko maiatzaren 15eko 508/2014 Erregelamenduak (EB) Batzordearen 2328/2003 (EE), 861/2006 (EE) 1198/2006 (EE) eta 791/2007 (EE) Erregelamenduak, eta Europako Parlamentuaren eta Batzordearen 1255/2011 (EB) Erregelamendua indargabetzen dituena dibertsifikazio-neurri horiek biltzen ditu Europar Batasunaren lehentasunen artean.\nBestalde, Estatuko Itsas Arrantzaren martxoaren 26ko 3/2001 Legeak VI. kapitulu berri bat sartu zuen 2014an, arrantza- eta akuikultura-dibertsifikazioko neurriei buruzkoa. Kapitulu hori turismo-arrantzako jarduera garatzeko baldintzak ezartzen dituen apirilaren 5eko 239/2019 Errege Dekretuan garatu zen.\nDekretu honen eraginpeko gaia arautzeko eskumen-titulu dira Euskal Autonomia Estatutuaren abenduaren 18ko 3/1979 Lege Organikoaren 11.1.c) artikulua Euskal Autonomia Erkidegoari bertako arrantza-sektorearen legegintza-garapenerako eskumenak eta gauzatze-eskumenak aitortzen dizkiona, eta testu horren 10.36 artikulua EAEri turismo-alorreko eskumen esklusiboa aitortzen diona.\nArrantza-sektorea eta akuikultura-sektorea dibertsifikatzeko neurrien erregulazioa arrantza-sektorearen antolamenduari buruzkoaren barnean harturiko araudi-gai bat da, eta arrantzaren ekonomia- eta ekoizpen-sektoreen erregulazioa hartzen du eraginpean, betiere zuzeneko erauzpenaren jardueraz bestelako gai guztietan.\nDekretuan aintzat hartu da genero-ikuspegia, bai dekretua bera egitean bai aplikatzean, Emakumeen eta Gizonen Berdintasunerako otsailaren 18ko 4/2005 Legean adierazten denez.\nAraba, Bizkai eta Gipuzkoako foru-aldundiei iritzia eskatu zaie dekretu hau egiteko garaian, bai eta sektorean esanguratsuak diren erakundeei ere.\nDagozkion nahitaezko txostenak eman ondoren, eta Euskadiko Aholku Batzorde Juridikoari jarraikiz, Ekonomiaren Garapen, Jasangarritasun eta Ingurumeneko sailburuak eta Turismo, Merkataritza eta Kontsumoko sailburuak proposatuta, Gobernu Kontseiluak 2021eko maiatzaren 25ean egindako bileran aztertu eta onartu ondoren, honako hau eman da:\nDekretu honen xedea da, arrantza-sektorearen jarduera osagarri gisa, arrantza-turismoa, arrantza-erakustaldiak eta arrantza- edo itsas turismoa arautzea, itsas arrantzarekin eta akuikulturarekin guztiz edo partzialki lotutako jarduerak, arrantza-sektorea osatzen duten pertsonen errentak hobetzeko edo osatzeko.\nHonako hauek dira dekretu honen helburuak:\nArrantzarekin, akuikulturarekin eta bi sektore horien ingurunearekin lotutako ondarea, tradizioak, lanbideak, gastronomia eta kultura zabaltzea.\nArrantzako eta akuikulturako produktuak sustatzea eta horien balioa handitzea.\nArrantzako teknikak, arteak eta lanabesak hedatzea, baita sektore horren bilakaera sozial, ekonomiko eta teknologikoa ere, eta, bereziki, itsas baliabideak eta ekosistemak gehiago babestera bideratutakoa.\nArrantzako produktuen eta arrantza- eta akuikultura-jarduerarekin lotutako oroigarrien erosketa ahalbidetzea, baita dibulgazio materiala ere.\nArrantza-sektorearen eta akuikultura-sektorearen dinamizazio ekonomikoa eta sustapena ahalbidetzea.\nPaketatzaileen, saregileen eta neskatilen lana ikusaraztea.\nHonakoak dira dekretuaren aplikazio eremuak:\nTurismo-arrantza: arrantza profesionalaren jarduera osagarria, sektoreko profesionalek arrantza-ontzietan erauzketa- edo erakustaldi-arrantza gauzatzean datzana, kontraprestazio ekonomiko bidez, eta sektoreko jarduerak eta produktuak ez ezik, marinel-munduko ohiturak, tradizioak, ondarea eta kultura ere balorizatzeko eta zabaltzeko helburua duena.\nArrantza-erakustaldia: edozein arrantza-arterekin egindako jarduera, kontraprestazio ekonomiko bidez, itsas baliabideak erauzteko tokian haren funtzionamendua eta ezaugarriak erakusteko xedea duena, hargatik eragotzi gabe erakustaldiaren ondorioz itsas baliabideen kantitate txiki bat halabeharrez erauztea.\nMarinel- edo arrantza-turismoa: arrantza-portuetan, akuikultura-instalazioetan eta arrantza, akuikultura eta itsaski-bilketarekin lotutako itsasertzeko edo kontinenteko guneetan, eta arrantza-ontzietatik kanpo, arrantza-sektoreko profesionalek kontraprestazio ekonomiko baten truke gauzatzen dituzten jarduerak, sektoreko jarduerak eta produktuak eta marinel-munduko ohiturak, tradizioak, ondarea eta kultura balorizatzeko eta zabaltzeko helburua dutenak.\nTurismo-arrantzako jarduerak eta arrantza-erakustaldiak egin ditzakete honako pertsona fisiko eta juridiko hauek:\nArrantzarako, itsas akuikulturarako edo itsaskia ontzitik biltzeko baimenak, emakidak eta lizentziak dituzten pertsonak.\nArrantzale-kofradiaz, armadoreen elkartez edo kooperatibaz, edo ekoizle-erakundez osatutako merkataritza-entitateak, a) atalean jasotako baimen, emakida eta lizentzien titularrekin batera.\nMarinel- edo arrantza-turismoko jarduerak egin ditzakete, 1. atalean aipatutakoez gain, merkataritza-entitateek, baldin eta 1. atalean aipatutako pertsonek turismo-operadoreekin edo bestelako zerbitzu-enpresekin osatzen badituzte entitate horiek dekretu honen xede diren turismoaren, jolasen, hezkuntzaren edo kulturaren alorretako jarduerak garatzearekin lotuta badaude, eta, betiere, merkataritza-entitate horiek osatzen dituzten enpresa edo entitate gehienak arrantzaren, itsaski-bilketaren edo akuikulturaren sektorekoak badira eta akzioen edo partizipazioen % 50 baino gehiago arrantza-sektoreko enpresa edo entitateei badagokie.\nTurismo-arrantzako edo arrantza-erakustaldiko jarduerak egin nahi dituzten pertsona fisiko edo juridikoek honako baldintza hauek bete beharko dituzte:\nOntzi bidez arrantzarako, itsas akuikulturarako edo itsaski-bilketarako baimen, emakida edo lizentzia profesionalaren titular izatea.\nEgin nahi dituzten jardueren eta horietarako baliatuko dituzten bitarteko teknikoen eta baliabideen deskribapen-memoria bat egitea. Bertan, sexuaren arabera bereiziko da jarduera horretan arituko diren emakumeen eta gizonen kopurua.\nJarduerak eragin ditzakeen kalteak estaliko dituen erantzukizun zibileko aseguru bat kontratatuta izatea, gutxienez 30.000,00 euroko kapitalarekin, baita aipaturiko jardueren erabiltzaile guztien kalte pertsonalak estaltzen dituen erantzukizun zibileko aseguru bat ere; aseguru horiek gutxieneko kapital hauek izan beharko dituzte biktima bakoitzeko: 30.000,00 euro, heriotzaren kasuan, 3.005,06 euroko azpimugarekin 14 urtetik beherako adingabe baten heriotzagatik (azpimuga-zenbateko hori ehorzketa-gastuak ordaintzeko erabili beharko da); 60.000,00 euro, baliaezintasunaren kasuan; eta gehienez 6.000,00 euro sendatzeko, erreskatatzeko eta lekuz aldatzeko gastuetarako.\nOrobat, jarduerak ontzietan egiten badira, ontzi bidezko arrantzan edo itsaski-bilketan aritzeko flota operatiboaren erroldan inskribatuta eta alta emanda egon beharko dute ontzi horiek.\nArrantza-gaietan eskuduna den zuzendaritzaren ziurtagiria lortzeak ez du inor salbuesten baimenak eta lizentziak eskuratzetik, ezta araudia eta beste administrazio edo erakunde batzuek ezarritako eginbeharrak betetzetik ere, egiten diren dibertsifikazio-jarduera moten eta jarduera horiek gauzatzen diren lurralde-eremuaren edo tokiaren arabera. Nolanahi ere, baldintza horiek Euskal Autonomia Erkidegoan aplikatzekoa den turismo-araudian ezarritako aurreikuspenen mende egon beharko dute turismo-jarduerak antolatzeari, planifikatzeari eta sustatzeari dagokionez, eta haiekin bat etorri beharko dute.\nTurismo-arrantza eta arrantza-erakustaldiak egiteko, derrigorrezkoa izango da agintaritza eskudunak aldeko txostena ematea, itsas segurtasuneko, nabigazioko, itsasoan giza bizitza bermatzeko eta kutsadura prebenitzeko baldintzei buruzkoa. Nabigazio motaren eta nabigaziogunearen arabera dagozkien bitartekoak izateaz gain, honako segurtasun- eta bizigarritasun-baldintza hauek ere bete beharko dituzte interesdunek:\nTuristentzat hala badagokio, baita desgaituentzat ere seguruak diren sarbideak izan beharko ditu ontziak. Ontziratzea eta lehorreratzea, nolanahi ere, ontziak erauzte-jarduera nagusirako baliatuko dituen portuetan egingo da.\nKopuruari eta motari dagokienez, ontziratuko diren pertsona guztientzat nahikoak izango diren salbamendu- eta segurtasun-elementuak izan beharko dituzte ontziek.\nZehazki, ontziak hartu ahalko dituen turisten kopurua bezainbeste salbamendu-txaleko eduki beharko dira, ontzia uzteko. Pertsonaren adinaren araberakoa izango da txaleko bakoitza, baita kopuru hori bezainbeste salbamendu-baltsa ere; 12 metroko edo gutxiagoko luzera (L) duten ontzien kasuan, ordea, automatikoki puzten den txaleko bat baino ezin du eraman turistak.\nHalaber, ontzia uzteko errespetu-txalekoak ere eduki beharko dituzte; zehazki, sei pertsonako txaleko bat, tripulazioa barnean hartuta.\nOntzigainean geratzen diren bitartean, salbamendu-txaleko bat edo automatikoki puzten den salbamendu-gailu bat ontzia uzteko txalekoaz bestelakoa jantzita eraman beharko dute turistek, eta txaleko edo gailu horrek egokia izan beharko du turista uretara eroriz gero flotatzen mantentzeko, baina ez dio mugitzea eragotzi behar. Salbamendu-txalekoek irratibaliza pertsonal bat izan behar dute txertatuta, 121.5 MHz-ko frekuentziaz funtzionatuko duena eta automatikoki aktibatuko dena pertsona uretara erortzen bada.\nTurismo-arrantzako jarduera egiteko baltsa bat txertatu behar bada ezinbestean eta baltsa bakar bat badago ontzian, nazioartean aitortutako arau teknikoak bete beharko ditu gutxienez, hala nola ISO arauak. Txertatutako baltsa beste baltsa baten osagarria bada, baltsa osagarri horrek bestearen agindu berberak bete beharko ditu.\nOntzian tripulaziorako izan beharreko botikinari dagokionez, egokia izan behar du ontziak egingo duen nabigazio motarako, itsas langileen osasuna babesteko eta horiei osasun-laguntza emateko gutxieneko baldintzak ezartzen dituen otsailaren 12ko 258/1999 Errege Dekretuari jarraikiz. Gainera, salbamendu-baltsen motako botikin bat izan beharko dute, otsailaren 12ko 258/1999 Errege Dekretuan agindutakoaren arabera, ontziko gainerako pertsonek izan ditzaketen osasun-premiei erantzuteko.\nHala badagokio, desgaitasunen bat duten pertsonei egokitutako guneak gaituko dira ontzian, turistak inolako arriskurik gabe egon daitezen bertan, eta arriskuren bat dakarten maniobrak egiten ari diren bitartean debekatuta egongo da ontziko zona jakin batzuetara sartzea. Gune horiek behar bezala mugatuta egongo dira, lurrak ez-labaingarria izan beharko du, erorikorik ez gertatzeko, eta turistentzako heldulekuak ere izan beharko dituzte. Turismo-arrantzako jardueraren iraupena 16 ordutik gorakoa bada, ontziak horretarako bizigarritasun egokia izan beharko du, eta itsas kapitaintzak hori horrela dela egiaztatuko du.\nEdozelan ere, turistek debekatuta izango dute kontrol-postuetara, zerbitzuguneetara, makinak dauden tokietara eta ontziko leku jakin batzuetara sartzea arriskuren bat dakarten maniobrak egiten ari diren bitartean. Elementu birakor eta beroak behar bezala babestu behar dira, eta ez dira egongo turisten irispidean.\nArrantza-arteak eta -elementuak maneiatzean, beti hartuko da kontuan arrantza-jarduerarekin ohituta ez dauden pertsonak daudela ontzian.\nSegurtasunerako gutxieneko tripulazioa berrikusiko da (nolanahi ere, tripulazioak ezingo du bi pertsona baino gutxiagokoa izan), baita larrialdietarako obligazio- eta jarraibide-koadroa ere, kontuan izanik tripulatzaileetako gutxienez batek turisten premiei erantzun behar diela halako kasuetan. Ontziak ez badu larrialdietarako obligazio- eta jarraibide-koadrorik, eskatu eta turismo-arrantzako jarduera egiten hasi baino lehen eskuratu beharko du.\nDesatrakatu baino lehen, ontziari buruzko informazio guztia eta bete beharreko segurtasun-neurriei buruzko gomendio batzuk emango zaizkie turistei idazki bidez, eta jarduera zer baldintzatan egingo den azalduko zaie, arrantza-ontzietan izan beharreko laneko gutxieneko segurtasun- eta osasun-xedapenak ezartzen dituen uztailaren 18ko 1216/1997 Errege Dekretuari jarraikiz. Informazioak euskaraz, ingelesez eta gaztelaniaz egon beharko du gutxienez; halaber, turistek informazio horren edukia ulertzen dutela egiaztatuko du patroiak.\nOntziaren patroiak ardura bere gain hartu behar du bermatzeko jarduera ez dela egingo baldintza meteorologikoak eta ontziaren baldintza operatiboak egokiak ez badira, eta, horretarako, AEMET Meteorologiako Estatu Agentziak emandako eguraldi-aurreikuspena izan beharko du, turismo-arrantzako jarduera arriskurik gabe egin nahi den guneetako itsas zabalari buruzko buletinen eta kostaldeari buruzko buletinen bitartez.\nOntziaren ziurtagiriek, eraikuntza-egoera, baldintza operatiboak eta segurtasun- eta salbamendu-elementuak ezar ditzaketen mugak alde batera utzita, turisten gehieneko kopuru hau baimenduko da:\na. 8 metroko gehieneko luzera (L) duten ontzietarako, 2 turista.\na. 8-12 metroko luzera (L) duten ontzietarako, 4 turista.\na. 12-20 metroko luzera (L) duten ontzietarako, 8 turista.\na. 20 metrotik gorako luzera (L) duten ontzietarako, 12 turista.\nBeti eduki beharko da ontzian ahal dela, ikusteko moduan artikulu honen edukia bilduko duen dokumentu bat. Itsas kapitaintzak emandako dokumentu horrek baliozkotasuna galduko du derrigorrezko segurtasun- eta bizigarritasun-baldintzetako edozein aldatzen bada. Gainera, ontziaren adostasun-agirian jaso egin beharko da itsas kapitaintzak aldeko txostena eman diola ontziari.\nOntziaren patroiak bere gain hartuko du turistak segurtasun-baldintza egokietan ontziratzen direla bermatzeko ardura. Ontziaren patroiak ez du onartuko adingabeak ontziratzea baldin eta gurasoen edo tutoreen idatzizko baimenik ez badute edota ontziratzerakoan ez badaude guraso edo tutoreekin, ezta jarduera segurtasunez egitearekin bateragarriak ez diren baldintzetan laguntza berezia behar duten pertsonak ontziratzea ere.\nGainera, ontziratzerakoan, NAN edo pasaporte balioduna eskatuko zaie pertsonei, ontzi-izapideari buruzko araudiari jarraikiz.\nTuristak, behin ontzian direla, segurtasuneko, diziplinako eta funtzionamendu oneko arauen eta ontziaren patroiaren agintaritzaren eraginpean egongo dira.\nNeurri tekniko jakin batzuk betetzeko salbuespenen bat esleituta duten ontziek ezingo dute turismo-arrantzako edo arrantza-erakustaldiko jarduerarik egin, dela salbamendu-baltsei buruz dela urperatzeko jantziei edota eskudelei dagokionez.\nDekretu honetan araututako jarduerak egin nahi dituzten pertsonek erantzukizunpeko adierazpen bat aurkeztu behar dute, jarduerari hasiera eman baino lehen, arrantza-gaietan eskuduna den zuzendaritzan.\nJarduerari hasiera eman baino lehen aurkeztu beharko da adierazpen hori, arestian aipaturiko zuzendaritzan edota zehaztutako egoitza elektronikoan, www.euskadi.eus webgunean deskargatu daitekeen jakinarazpen-eredu normalizatuaren bitartez.\nDatu hauek bildu beharko ditu aurretiko adierazpen horrek:\nPertsona fisiko edo juridiko eskatzailearen identifikazio-datuak eta, hala badagokio, haren ordezkariarenak, ordezkaritza hori egiaztatzen dutenak.\nGaratuko direla aurreikusitako jarduerak eta horietarako bitarteko teknikoak eta baliabideak.\nEskatzaileak dekretu honetan aurreikusitako erantzukizun zibileko estaldura eta beste administrazio edo erakunde batzuek dagokion jarduera garatzeko eskatzen dituzten lizentziak, emakidak eta baimenak dituela adierazten duen erantzukizunpeko adierazpena.\nAdierazpenean funtsezko daturen bat okerra bada, faltsua bada edo falta bada, ezinezkoa izango da jarduera gauzatzen jarraitzea, egitate horien berri jakiten den unetik aurrera.\nArrantza-modalitatearen arabera aplikatu behar den araudi espezifikoan finkatutako baldintzei jarraikiz gauzatuko dira aurreko artikuluan zehaztutako arrantza-jarduerak, garaiei, ordutegiei, harrapakin-mugei eta baimendutako guneei dagokienez.\nOntziratutako turistek ezingo dute arrantza-jardueran jardun.\nArrantza-erakustaldiko jardueren kasuan, arrantza-gaietan eskuduna den sailak agindu bidez zehaztuko ditu horietarako garaiak, ordutegiak eta baimendutako guneak.\nHalako jardueren ondoriozko arrantza-produktuak saldu edo/eta kontsumitzeari dagokionez, arrantza-produktuak merkaturatzeko araudiari eta merkataritzari eta kontsumoari buruzko araudiari jarraituko zaie.\nTurismo-arrantzako jardueretan parte hartzen duten pertsonek eros ditzaketen arrantza-produktuen gehieneko kantitatea itsasaldian eskuratutako harrapakinen guztizko kantitatera iritsi ahalko da.\nDebekatuta dago turismo-arrantzako jardueretan parte hartzen duten pertsonei bizirik dauden molusku bibalbioak, ekinodermoak, tunikadunak eta itsas gasteropodoak saltzea.\nArrantza-erakustaldiko jardueren ondoriozko harrapakinek gutxieneko neurriei eta babestutako espezieei buruzko araudi espezifikoa bete behar dute, eta dastatzeko edo benefizentziarako baino ezin dira baliatu.\nTurismo-arrantzan, arrantza-erakustaldietan eta arrantza- edo itsas turismoan aritzen diren pertsonek eta enpresek edo erakundeek ikusteko moduko leku batean erakutsi beharko dute, bai ontzian, bai jarduerak egiten diren instalazioetan edo bulegoetan, dekretu honetan jasotako edozein jarduera egiteko egiaztatutako leku gisa identifikatzen dituen egiaztagiria.\nUrte bakoitzeko abenduaren 10a baino lehen, dekretu honetan araututako jarduerak egiten dituzten pertsona, enpresa edo entitateek urteko jarduera-memoria bat aurkeztu beharko dute arrantza-gaietan eskuduna den zuzendaritzan; hau bildu beharko du, gutxienez, memoria horrek:\nOntzi bakoitzak turismo-arrantzako zenbat irteera egin dituen.\nZenbat turista ontziratu diren.\nTurismo-jarduerarengatik izandako diru-sarrerak.\nEgindako jarduerei zer balorazio egiten zaien eta etorkizunean zer aldaketa egin nahi diren, hala badagokio.\nArrantza-gaietan eskuduna den zuzendaritzak edozein unetan egin ditzake beharrezkotzat jotako kontrolak, dekretu honetan araututako jarduerak egiten dituzten pertsona, enpresa edo entitateek araudiari jarraikiz jokatzen dutela egiaztatzeko.\nHoriez aparte, beste administrazio batzuek ere egin ditzakete kontrolak, bakoitzari dagokion eskumen-eremuan.\nTurismo-arrantzaren, arrantza-erakustaldien eta marinel- edo arrantza-turismoaren jardueretan diharduten arrantza-ontzien, pertsonen, enpresen eta entitateen erregistro bat sortzen da. Pertsonen kasuan, sexuaren arabera bereiziko da jarduera horretan arituko diren emakumeen eta gizonen kopurua.\nErregistroa publikoa izango da; arrantza arloko eskumena duen Eusko Jaurlaritzako Zuzendaritzari atxikita egongo da, eta hura izango da fitxategiaren arduraduna datu pertsonalak babesteko araudian aurreikusitako ondoreetarako; halaber, haren aurrean egikaritu ahal izango dira datuak atzitzeko, zuzentzeko, ezerezteko eta aurka egiteko eskubideak.\nErregistro hori aldian behin eguneratu eta hemen argitaratuko da: www.euskadi.eus\nAZKEN XEDAPENETAKO LEHENENGOA. Aseguratutako kapitalen zenbatekoak eguneratzea.\nBaimena ematen zaio arrantzaren arloan eskumena duen zuzendariari aseguratutako kapitalen zenbatekoak eguneratzeko.\nVitoria-Gasteizen, 2021eko maiatzaren 25ean.


Ekialdeko Timor (I)\nBizkaie! 2005-03-18 00:00 Bidaide\nDili ez da Asiako ganerako uriburuen antzekoa. Berrehun mila biztanle inguru daukaz eta Nazino Batuen indarrak dira nagusi baita herrialdearen behin-behineko gobernuan be. Prozesua ez da erraza. Ekialdeko Timor herrialde moderno eta demokratiko bihurtzea da asmoa baina bertako herritarrak ia-ia historiaurrean bizi dira. Kontuak kontu, Dilin Bangkok edo Hong Kongen baino turista gehiago dabiz. Ekialdeko Timor nazinoarteko laguntzinoaren pentzutan bizi da eta, beraz, Dili uriburua aberastasunaren oasi bihurtu da, errealidadeagaz bape zerikusirik barik. Nazinoarteko erakundeetako beharginak lasaitasunaren bila joaten dira ...\nEskuko telefonoen erradiazinoa legearen mugen barruan dago\nBizkaie! 2005-03-18 00:00 sarean\nSagardaoa eta musikea: Sagarrondotik\nBizkaie! 2005-03-18 00:00 Musikea\nSagarrondotik jaialdiko kontzertuetarako sarrerak: - Kontzertu bietarako bonoa: 30 euro. - Egun bakotxerako sarrerak: aldez aurretik ersoi ezkero, 18 euro. Bertan, 21 euro. Salmenta lekuak: - Baiona – Mattin - Gasteiz – Parral - Iruñea – Planet Rock - Altsasu – Lezea - Lesaka – Atxaspi - Tafalla – Pasadizo - Bilbo – Jaunak, Muga - Elorrixo – Parra - Gernika – Lagun Etxea - Donostia – Bilintx - Urnieta – Xauzar - Astigarraga – Kizki - Usurbil – Txiriboga - Tolosa – Orbela - Bergara – Jam Aretoa - Orereta – Arkaitza - Irun – Eskina - Hernani – Aker, Txili, Bodega, Deportivo, Garin, Goiz Argi, Ekos, Apeadero, Zintzarri, Kixkal, Atxur. Gotzon Uribe\nGov'T Mule AEBko taldea Gasteizko Azkena Rock Jaialdian\nSonyk Interneteko musika-trukea kobrau gura dau\nBilboko Erriberako Azokearen ganekoak\nBizkaie! 2005-03-18 00:00 antxina-barri\nEraikina, esan dogun moduan, 1929an zabaldu zan, abuztuaren 22an hain zuzen be. Eguna oso garrantzitsua izan zan eta Espainiako gobernuburu Primo de Rivera diktadorea bera be etorri zan Bilbora azokearen zabaltze-ekitaldira. Beragaz batera beste hiru ministro be izan ziran egun horretako ekitaldian: Gobernazino edo Barne Arazoetarako Ministroa, Anido Jenerala; Lan Ministroa, Aunós Jauna eta Juztizi eta Erlijinorako Ministroa, Ponte Jauna. Eurekaz batera, orduan Bilboko alkatea zan Federico Moyua be bertan egon zan. Esan beharra dago Primo de Riverak modu ofizialean ...\nDaniel Vázquez Díaz: ahaztutako pintoreagaz akordetan\nBizkaie! 2005-03-18 00:00 Kulturea\nVázquez Díazen pinturearen ezaugarrietako bat figuren sinpletasun geometrikoa eta forma eta bolumenen sintesia da, kubismoaren eraginez. Forma garbiak, kolore zuri eta grisak, eta dana argi eta kolore leunetan aplikatuta. 1929an, enkarguz, La Rábida (Huelva) monasterioko freskoak pintetan hasi zan: Deskubrimenduaren Poema izena ipini eutsan, Amerikako deskubrimenduaren oroimenez. Hortxe lortu eban benetako ospea, baina, denboreagaz, frankismoak “estetika nazionalaren” adibide lez erabili zituan pintura horreek. Hirurogeita hamarreko hamarkadan, artea ahaztu egin zan Vázquez Díazegaz. Oin, Bilboko Arte Eder Museoaren eskutik, Euskal Herriko ...\nBizkaiera onenaren zigorra\nBizkaie! 2005-03-18 00:00 Bertsolaritzea\nHori gitxi balitz, ariketa paradigmatiko zein sintagmatikoak izan, bertsolariek egin beharreko dana bizkaieraz dago. Ederto! Euskalki askok gurako leuke holako presentziarik izatea sariketa batean. Horren ederra ez da, ostera, bizkaierea ez berba egin, ez ulertzen ez dabenantzat. Ni izan nintzan horren lekuko: neuri ez jatan tokau, baina neure gaztetxu denporan, bizkaierea ez zan hurreko kodea eta kide bati honeek errimak tokau jakozan bertsoa osotzeko: “justu, apustu, estu eta deusku.” “Justu ondo, apustu be bai, estu bale... baina zer da azken ...\n“Crimen ferpecto” pelikulea AEBn\nBizkaie! 2005-03-18 00:00 Euskaldunak munduan\nTxileko arrainen artean errege dogu Xabier Zabala sukaldaria\nEuskal Herrirako ate barria Frankfurten\nEuskerearen egoerearen adierazleak\nBizkaie! 2005-03-18 00:00 Euskerea berbagai\nBerez, Euskal Herriko Hizkuntza-adierazleen Sistemea (EAS) aginte publikoei, euskerearen erabilerearen normalizazino prozesuan jarduten daben eragile eta organoei, eta batez be uritarrei, euskerearen egoereaz eta Euskal Herrian luze-zabal agertzen dauen bilakaereaz informazino zehatza emoteko erremintea da. Informazino hori beharrezkoa da martxan dagozan hizkuntza-politiken eta ekimenen funtzionamentua ezagutu eta ebaluetako, baita horreek garatu eta hobetzeko beharrezko neurriak hartzeko be, nork bere eskumenen araberakoak. Beste era batera esanda, tresna honek eskura iminten deuskuzan datuak gaurkotasunez betetako estadistikak egiteko datuak emongo deuskuez eta holanik ...\nEsnekien koipe mueta ezezaguna\nBizkaie! 2005-03-18 00:00 Jan edanak\nAzido Linoleiko Konjugatua Koipe mueta hau Azido Linoleikoaren eratorri bat da eta animalia hausnarkarien esnean dago gehien bat (emakumeen esnean be badago, baina askosaz be kantidade txikiagoan). Hausnarkarien artean, koipe mueta hau ugarien daukan esnea ardiarena da. Behiarenak eta ahuntzarenak be badauka, baina gitxiago. Azido Linoleiko Konjugatu honen eragin onuragarriak honakoak doguz: · Arterioesklerosiaren kontrako eragina. · Hazurren mineralizazinoa errezten dau. · Gorputzeko koipea bajatuazoten dau. · Sistema inmunitarioan laguntzen dau. · Diabetesaren kontrako agente moduan jokatzen dau. · Kantzer batzuen aurrean babestu egin leike personea ...\nKepa Artetxe: 'taldekideen militantzia da dantza-taldearen adorea'\nBizkaie! 2005-03-18 00:00 Barriketan\nMunduaren egonkortasuna kolokan\nBizkaie! 2005-03-18 00:00 txutxu-mutxuan\nInbersino gehiago Nazinoartearen miopiaren adibideak sobran dagoz. Esate baterako ur garbia eta saneamentuak emoteak holakorik ez daukien 2.000 miloe personari 37.000 miloe dolarreko kostua eukiko leuke; goseteak erdira jaisteak, 24.000 miloe; andrazkoei ugalketearen inguruan zuzendutako zerbitzuek 12.000 miloe; analfabetismoa desagertu eragiteak 5.000 miloe; garapen bidean dagozan herrialde guztietako umeei beharrezko txertoak emoteak 3.000 miloe. Adibide gehiago dago. Urtean Hiesaren kontra burrukan egiteko 10.000 miloe eta malaria kontroletako 3.000 miloe dolarreko inbersinoa eginda ...\nEmon bostekoa!, Ibilaldia´05eko kantea aurkeztu dabe\nIlusinoa ez da falta izan, kantan azpimarratzen dan antzera, “eregiten gabizen etxera” pop-rock estiloan ondo-etorria emoteko. Bizkaie!\nBizkaie! 2005-03-18 00:00 Zinemea\n“Para que no me olvides” film tristea eta bizigarria dozue aldi berean; sentimentuak komunikazino osogai modura erabilten dira, ikus-entzule eta personaien arteko loturea estutzeko. Zuzendariak maitasun eta heriotzearen ganeko istorio bat kontetan deusku: aitita, ama eta andregaiaren maitasuna eta loba, seme eta maitalearen heriotzea. Gauzak holan dirala, hiru personaia nagusi horreen ikuspuntuetatik abiatuta, persona maite bat galtzeak dakarren hondamendiaren barri eukiko dogu. Aititak daborduko heriotza asko sufridu behar izan dauz eta etsipen lasaiaren adibidea da. Amaren mina, ostera, sakon, zurrun ...\nLugoko alkateak uritarrakaz txateauko dau\nWebgunearen aukezpen egunean, topaketak ordubetekoak izango zirala aurreratu baeben be, Jose Lopez Orozco alkateak zehaztu dau behar dan beste denpora egongo dala erantzunak emoten. Holan, uritarren eta erakunde publikoaren arteko erlazinoa zuzenagoa eta laburragoa izango da, tartean egoten diran tramitazino burokratikorik bakoa. Lugoko Udalak teknologia barriek eskaintzen dabezan aukera guztiak aprobetxau gura ditu, batez be uritarrei laguntzinoa eskaintzeko. Holan ba, bihar-etzi, hainbat gestino egin ahal izango dira Internet bidez, eta eguneko ordu guztietan martxan izango dan ‘bezeroarentzako arreta’ telefono-zenbaki bat ...\nDrama eta komediaren arteko bidean, film honek ironiaren, apaltasunaren eta giza miseriaren bidezidorrari heltzen deutso, produktu gazi-gozo interesgarria eskaintzeko. Eta are jakingarriagoa da personaiek euren bizitzearen bidekurutzeari aurre egin behar deutsielako, goitik behera jatorken errealidadeari iges egiteko aukera larregi barik. Ardaoa, literatura, bikote nahiz lagunen arteko hartu-emonak eta desioak ardatz modura hartzen dira eta, behin ironia, komedia eta tristezi apur bategaz nahastau eta gero, usain eta gusto oneko produktua egin dabe. Batzuei, beharbada, erritmoa lar geldoa dala begitanduko jake edo ...\n‹‹ Aurrekoak 1 2 3 4 ... 1198 1199 1200 1201 1202 1203 1204 1205 ... 1291 1292 1293 1294 Hurrengoak ››


Jokoak gehien bisitatzen of salto doan\nJokoak gehien bisitatzen of salto\nLlegado ahalik eta azkar eta aprobetxatu jauziak stunts egin puntuazioa handitzeko.\nTxori txiki honek etxera iritsi du, baina oraindik ez du hegan, salto gainerako animalien gain zion lagundu behera erori bere etxera gabe.\nLaguntza Ardi hauek pantailaren beheko lortzeko. Helburu hori lortzeko behar dituzu, salto horiek une egokian edo oztopoa eta touch berriro hasteko duzu talka egiteko.\nBasoan adarrez adar saltoka ibili behar duzu, oso azkar joan behar duzu, baina tximinoa erortzen baino gehiago hasi behar duzu. Tximinoa kolorea aukera dezakezu.\nPlataforma plataforma arrain hezurrak guztiak bildu nahi dute hurrengo mailara eraman behar.\nIgel polit bat dela ondo erori zara, hasi euria dela eta ura, gatza bete bezain azkar ahalik eta, beraz, ez dute azkenean hondo ito zen. Blue hartu baduzu pilotak zure salto modu gidatuko ditu.\nAbentura fantastiko bat arriskuez beteta. Jauzi egin eta objektuak mugitu maila bakoitzaren amaieran iritsi ahal izango duzu.\nMalle eta Lenny


Donostiako Tranbia Konpainia, S.A.U.n honako lan poltsa sortzeko deialdia eta hautaketa prozesua: MEKANIKARI-ELEKTRIKARI BALIOANIZTUNA - Berria\nDonostiako Tranbia Konpainia, S.A.U.n honako lan poltsa sortzeko deialdia eta ha...\nDonostiako Tranbia Konpainia, S.A.U.n honako lan poltsa sortzeko deialdia eta hautaketa prozesua: MEKANIKARI-ELEKTRIKARI BALIOANIZTUNA\nDeialdi honen xedea da lan poltsa bat sortzea Donostiako Tranbia Konpainia, SAUko (aurrerantzean DTK) mekanikari-elektrikari balioaniztuna lanposturako.\nHasiera batean, DTKren hitzarmen kolektiboaren 9,5 mailari dagokiona izango da ordainsaria. Lanaldia urtero ezarritakoa izango da, eta tailerren zerbitzurako (egunez edo gauez), eta, hala badagokio, guardietarako onartutako egutegiaren eta ordutegiaren arabera egingo da.\nOsatutako lan poltsa langile behar ez iraunkorrak, premiazkoak eta geroraezinak betetzeko erabiliko da, baldin eta salbuespenezko kasuak badira, eta behin-behineko kontratuak eginda betiere. Hori guztia, plazaren izaeragatik, eta betiere horretarako lege estaldurarik baldin badago, izaera mugagabeko lanpostuak betetzeko izan daitekeenean salbu.\nDeialdi honetan onartua izateko eta, hala badagokio, Hautaketa Prozesuan parte hartu ahal izateko, honako baldintza hauek bete beharko dituzte hautagaiek:\nEuropar Batasuneko kide den estaturen bateko edo Espainiako Estatuarekin lan hitzarmena sinatua duen herrialderen bateko hiritartasuna izatea edo horietan lan egiteko eta bizitzeko baimena izatea.\nPostuari dagozkion lanak egiteko gaitasun funtzionala izatea.\nLanpostuari dagozkion eginkizunak behar bezala betetzea eragozten duen gaixotasunik edo akats fisiko edo psikikorik ez izatea.\nZigor espediente bidez Herri Administrazioko Zerbitzutik baztertua ez egotea.\nLanbide Heziketako titulua eskatuko da, Teknikari Espezialista, Goi mailako titulua edo baliokidea, honako arlo hauetako batean: "Elektrizitatea eta elektronika", "Garraioa eta Ibilgailuen mantentzea", "Instalazioa eta mantentze lanak" edo "Fabrikazio mekanikoa".\nMekanikari-elektrikari gisa egiaztatutako esperientzia profesionala:\n3 urte ibilgailu industrialetan, autobusetan edo kamioetan, edo,\n5 urte turismoetan edo,\n10 urte beste garraiobide batzuetan, hala nola hegazkinetan, itsasontzietan, trenetan.\nHautaketa Batzordeari dagokio gaitzen duen lanbide esperientzia baloratzea, haren nolakotasunaren eta lanposturako egokitasunaren arabera.\n“D” motako gidabaimena izatea (baldintza hori laneratze datarako eskatuko da).\nGaitasun Profesionalaren Ziurtagiria (GPZ) izatea (baldintza hori laneratze datarako eskatuko da).\nAlderdi mekanikoari buruzko ezagutza sendoak (motorra, aldaketa automatikoak, multzoak, esekidura eta pneumatika) eta elektrizitateari-elektronikari buruzko ezagutza sendoak (eskema elektrikoak interpretatzea eta aplikatzea).\nDeialdi honetako Hautaketa Prozesuan, honako alderdi hauek ere baloratuko dira:\nAntzeko zereginetan esperientzia izatea.\nONARTUA IZATEKO ESKUBIDEAK ORDAINTZEA.\nDeialdian onartua izateko eskubideengatik 20 euro ordainduko dira.\nEskubide horiek ordaintzeko, Donostiako Tranbia Konpainia SAUk KUTXABANKen duen kontuan ordainduko da zenbateko hori, honako zenbaki honetan:\nES81 2095 0611 0310 6329 4275\nEskubideen ordainketaren egiaztagirian hautagaiaren NANren zenbakia, izena eta deiturak agertu beharko dira.\nOrdainketaren egiaztagirian datu horiek behar bezala agertzen ez badira, ordainketa egin gabe dagoela ulertuko da.\nEzin izango da onartzeko eskubideengatik ordaindutakoa itzultzeko eskatu Deialdiko Hautaketa Prozesuen fase bakar batean ere, eta gainera diru hori ez da inolaz ere itzuliko.\nONARTUAK IZATEKO ESKAERAK AURKEZTEA.\nHautagaiek Oteic Taldearen bulegoetan (Zuatzu Enpresa Parkea, Igeldo eraikina, 1. solairua - 20018 Donostia) aurkeztu beharko dute eskaera 9:00etatik 18:00etara, edo bestela, helbide horretara bidali. Eskaerarekin batera honako agiri hauek aurkeztu beharko dituzte onartuak izateko:\nOnartuak izateko eskaera orria eta esperientzia baloratzeko orria behar bezala beteak (inprimaki horiek eskuragarri daude I. eranskin eta II. eranskin gisa Baldintza Orokor hauen amaieran, bai eta Oteic Taldearen eta DTKren bulegoetan eta\nwww.dbus.eus helbidean ere).\nDeialdian onartua izateko eskubideak ordaindu direla egiaztatzen duen agiria, behar bezala identifikatua, hirugarren oinarrian adierazten den bezala.\nEskatutako prestakuntzaren titulu ofizialaren fotokopia konpultsatua, edo bestela, fotokopia arrunta eta harekin batean jatorrizko dokumentua, erkatu ahal izateko.\nGizarte Segurantzak emandako ziurtagiriak (Lan Bizitza) eta/edo enpresa ziurtagiriak, bigarren oinarrian eskatutako esperientzia egiaztatzen dutenak.\n“D” motako gidabaimenaren fotokopia, edukiz gero.\nGaitasun Profesionalaren Ziurtagiriaren (GPA) kopia, edukiz gero.\nHalakorik izanez gero, egiaztatzen den Euskarako titulu ofizialaren fotokopia konpultsatua, edo bestela, fotokopia arrunta eta harekin batean jatorrizko\ndokumentua, erkatu ahal izateko.\nEskatutako agiri horien bidez behar bezala egiaztatu ez diren hautagaitzak Deialditik kanpo utzi ahal izango dira Hautaketa Batzordeak hala erabakitzen badu, baldin eta, batzordearen iritziz, zuzendu ezin badira.\nEskaerak aurkezteko epea 19 egun naturalekoa izango da, Deialdiaren iragarkia prentsan argitaratzen den egunaren hurrengotik aurrera kontatuta, eta zehatz esateko, 2021eko irailaren 27tik urriaren 15 arte (biak barne).\nAdierazitako epean eta moduan aurkeztutako hautagaitzak bakarrik onartuko dira, eta baztertu egingo dira baldintza horiek betetzen ez dituzten guztiak.\nOnartuak izateko eskaerak aurkezteko epea bukatu ondoren, Hautaketa Prozesuan onartutako eta baztertutako hautagaien behin-behineko zerrenda argitaratuko da www.dbus.eus web orrian eta Donostiako Tranbia Konpainiako bulegoetan, kanpoan gelditu direnak zergatik baztertu diren azalduta.\nBaztertuta gelditu diren hautagaiek egokitzat hartzen dituzten erreklamazioak edo okerren zuzenketak egin ahal izango dituzte, eta horretarako 3 egun izango dituzte, zerrenda argitaratzen den egunetik aurrera kontatuta, egun hori barne. Erreklamazioak edo okerren zuzenketa zerrendan azaltzen den moduan egingo dira.\nHautaketa Batzordeak ebatziko ditu alegazioak, eta behin ebatzita, Hautaketa Prozesuan onartutako hautagaien behin betiko zerrenda argitaratuko da www.dbus.eus web orrian eta Donostiako Tranbia Konpainiako bulegoetan.\nOnartuak izan ez diren hautagaiek ez dute Deialdian eta dagokion Hautaketa Prozesuan jarraitzeko aukerarik izango.\nBaldintza orokorrak (PDF, 765 KB)\nOnartuak izateko eskaera orria (PDF, 481 KB)\nEsperientzia baloratzea (PDF, 237 KB)


Moda iraunkorraren klusterra\nIngurumeneko eta Obra Hidraulikoetako Departamentuak Moda Jasangarriaren Gipuzkoako Klusterrak (GK Green Fashion) sortu du, helburu hirukoitzarekin: ingurumenarentzat politika lagungarriak bermatzea, enplegua sustatzea eta industria sektorea bultzatzea. Horretarako, eta dagokion plan estrategikoak jaso duen bezala, beste ekimen batzuen artean, herritarrei kontsumo arduratsuetarako tresnak eman, sektoreari ikerketaz eta berrikuntzaz bermatu, ekonomia zirkularra bultzatu, start up-ei proiektu pilotutan lagundu, eta prestakuntza, sentsibilizazioa eta dibulgazioan eragina izan nahi du.\nGaratutako lehen ekimenetako bat GK Green Fashion katalogoa egitea izan da, herritarrei lurraldeko moda jasangarriaren sektorea hurbiltzeko, bere errealitatea, bizipenak eta azterketak. Gauzak horrela, katalogoak Gipuzkoako Moda Jasangarriaren Klusterreko hurrengo kideen errealitatea jaso du: Akukuma, Amarenak, Ane San José, Kilate, Mari Puri Tijeritas, Lavandera, indesperdicio, Skunkfunk, Summeco, Telarista urbana, Ternua, Twin&Chic, Tytti Thusberg, Zergatik.\nGk Green Fashion Katalogoaren aurkezpena\nHalaber, Donostiako Udaleko Ekonomia Bultzatzeko Zinegotzigoarekin batera, Gipuzkoako Moda Jasangarriaren urteroko jardunaldiak bultzatu dira. Jardunaldi hauek jasangarritasunari buruzko tailerrak eta lan dinamikak eta tokiko diseinatzaileen moda desfileak batzen dituzte.\nGipuzkoako Moda Jasangarriaren jardunaldia\n2016. urteko moda desfilea 2017. urteko moda desfilea\nEkonomia zirkularraren ildoan, alde batetik jantzia birziklatzeko Upcycling lehiaketa garatu da. Garbera merkataritza guneko edukiontzian jasotako 1.525 kilo erabilitako arropa Garberako topaguneko langileen jantzi berriak diseinatzeko lehengai gisa erabili ziren. Horiekin, Centro AEG Ikastetxeko ikasleek 6 uniforme diseinatu zituzten, eta lehiaketaren irabazleak jantzi saridunak erakutsi ahal zituen Hondakinen Prebentzioaren Astearen esparruan egin zen moda jasangarriaren desfilean.\nBestetik, Euskal herriko Unibertsitatearen GMT Ikerketa Taldearekin eta Eko-Rec enpresarekin batera, poliester zuntzetik ateratako hari birziklatua fabrikazioan lan egin da. Hari horrekin jantzi berriak egin dira.\nBukatzeko, azpimarratzekoa da Gipuzkoako ehun industria eta diseinatzaileak bultzatzeko Slow Fashion Next-ekin ezarritako lankidetza, Moda Jasangarriaren Jardunaldietan eta estatu mailako moda desfiletan parte hartzearen bidez, beste batzuen artean.\n2018. urtean zehar plan estrategikoko garapenean lan egiten jarraituko da eta hurrengo lan ildoak landuko dira:\nModa desfilea Jantziaren museoan. ‘GK Green Fashion’ klusterreko hiru diseinatzaileek desfilatuko dute estatuko beste hainbat firmarekin batera.\nGipuzkoako batxilergoko eta Lanbide Heziketako gazteei zuzendutako sentsibilizazio kanpaina moda iraunkorra eta kontsumo arduratsuari buruzkoa. Otsailaren 12tik ekainaren 30era. Kanpainaren helburua modaren kontsumoaren arazoaren inguruan kontzientzia sortzea da, kontsumo eredu eta ohitura berrietarantz aurrera egiteko.\n‘GK Green Fashion’ moda iraunkorreko tokiko eta sortu berri diren firmen erakustokia.\nGipuzkoako moda iraunkorreko klusterrak berezko tokia izango du Emaús-ekin, interesa duten diseinatzaileentzako. Han moda iraunkorra posible eta benetakoa dela erakutsiko da. Ekimen hau 2018ko martxotik abendua arte abian egongo da.\nMiramar jauregiko moda iraunkorraren desfilearen hirugarren edizioa azaroaren 24an: Ingurumeneko Departamentuak antolatuko du Hondakinak Prebenitzeko Europar Astearen barruan. Tokiko diseinatzaileentzako erakustoki hobeezina.\nTernuarekin, Gipuzkoako Sagardogileen Elkartearekin eta Archroma-rekin batera. Lurrekolore proiektuaren bideoa editatu eta zabalduko da. Proiektu honek aditzera ematen du gure kulturak, tradizioak eta ohiturek duten garrantzia; betiere Lurrari zor diogun errespetua kontuan hartuz. Hondakin organikoen bitartez tindagai naturalak lortzea ikertzen du, kasu honetan sagardotegietako intxaurren bidez.\nGipuzkoa eta Alemaniaren arteko esperientzien trukea. Ekaina eta azaroaren bitartean. Alemania Europako ehungintzaren merkaturik handiena da. Urtero, Berlingo modaren astean, jantzi jasangarriak garrantzia handia du eta joera bilakatzen da moda etikora eta iraunkorrera bakarrik dedikatzen diren azokei esker, Green Fashion Week astearen barne.\nBestalde, ondorengo web orrientan moda iraunkorraren inguruko informazioa gehiagarria eskuragarri dago:\nDonostia Moda Klusterra


Irakurlearen Tartea - Otsaila 2010\nLagun armatua urrunetik\n2010/02/22\t11:40:34. Atalak: aurrekoak, Ez ohiko saioa izango dugu hil honetan, idazlea bera ez da etorriko, izan ere liburu honen egilea, Raul Zelik alemaniarra da eta alemaneraz idatzi zuen liburua. Lagun armatua euskaratuta dago berriz, Edorta Mataukok egin ditu itzulpen lanak eta bera izango da gurekin, baina ez bakarrik. Edortarekin batera Petra Elser dator, Petra alemaniar euskaldunak Zelikekin batera itzuli zuen Sarrionaindiaren Lagun izoztua alemanierara, eta obra zein egilea bera ondo baino hobeto ezagutzen ditu.\nNobedadea beraz Tartean, lehenengo aldiz beste hizkuntza batean idatziriko obra baten itzulpena hartuko dugu mintzagai. Lan horretan Uxue Alberdik gidatuko gaitu. Ez dezagun pentsa hala ere, obra hori urrunekoa dugunik.\nAlemanieraz idatzita baina Euskal Herria du mintzagai liburuak. Irakur dezagun Txalapartakoek eman diguten laburpena:\nLiburu honetako protagonista, Alex, Bilbora itzuli da, lehenago oporrak igaro ohi zituen hirira. Itzulerak iraganarekin jarriko du aurrez aurre; lekuak, kantak, lagunak… eta itxuraz amaierarik ez duen gatazka. Baina, batez ere, Zubietarekin jarriko du aurrez aurre. Aspaldiko laguna, Joseba Sarrionandiari kartzelatik ihes egiten lagundu zionetik sasian dabil.\nPoliziaren esanetan, egun ETAko buruetako bat da; Europako terrorista bilatuenetako bat, baina, aldi berean edo oroz gain, Alexentzat iraganeko laguna da Zubieta. Penintsula zeharkatzen laguntzeko eskaria jasoko du Alexek eta, zalantza politikoak gora behera, adiskide zaharra laguntzeko beharra sentituko du. Hala, bada, klandestinitatearen beldurrek, lagunaren uste politikoen tinkotasunak eta aspaldiko oroitzapenek goitik behera inarrosiko dute seiehun kilometro luzetan.\nEuroparen bihotzetik euskal gatazkaren muinera jo du Raul Zelikek. Road movie edo eta eleberri beltz baten jantzian, esangura politiko sakona duen liburua utzi digu alemanak.\nInteresgarria, ezta? Badakizue beraz. Otsailaren 24an hitzordua dugu Edorta Matauko eta Petra Elserrekin. Uxue Alberdik gidatuta.


MATERIA - OIHUKA diskoetxea\nMateria taldea 1996an jaio zen Urnietan hiru gazteren eskutik, eta laster hasi ziren buruan zituzten ideiak jorratzen. 1997an beren lokalean grabatutako maketak ateak ireki zizkien. Hirukoa laukotera izatera pasatu zen, baina handik denbora laburrera berriro hirukora bueltatu zen Materia. 1999an grabatu zuten bigarren maketa; hurrengo urtean Fragment diskoetxeak argitaratu zuen eta era honetan "Hardcore´s desecration" euren estreinako diskotzat har daiteke. Zangotza Rock eta Gipuzkoako Cadena 100 irratiko Imagina Rock lehiaketak irabazi zituzten 2000an. Taldea goraka doa etengabe eta baita ematen ari diren kontzertu kopurua ere. Bigarren diskoa (Time will tell) 2003an atera zen Fragment eta Música Autónoma zigiluekin, nahiz eta bi urte luze eman diskoaren grabaketan Urnietako lokalean. 2004an Villa de Bilbao lehiaketan metal arloko Euskal Herriko talderik hoberena izendatzen dute. Ordurako ia prest zeukaten "Forget the music" diskoa.\nMateria taldeak urteetan landu izan du estilo berezi bat. Rock indartsua, nortasun zakarrekoa, azkarra eta zorrotza. Hard-corearen dinamika eta tentsioa dute gustuko metalaren alderik bizi eta abailtsuenarekin batera, baina tarteka melodia tantak eroriko zaizkio Materia taldeari ahotsean eta gitarran. Leize ilun eta korapilotsu horretan, Materia taldeak argi printz multzoarekin erakutsi nahi digun bidea ongi markaturik dago. "Forget the music" Urnietako Lekaio Kultur Etxeko entsaio gelan grabatu du Materiak berak. Bortitza eta indartsua da handik irten den emaitza.\nMateria taldeak horrela erantzun ditu gure galderak:\n-Hirukoa izatea eta baxurik gabe jotzeak badauka irteerarik zuek egiten duzuen musikan?\nZergatik ez ba? Gainera, egiten dugun musika, irteerarik izan ala ez, horrelakoxea da.\nAzken finean, zer axola dio formak? Bilatzen duguna emaitza da, zerbait transmititu ahal izatea. Guk tresna batzuk ditugu eskura eta hauen bitartez musika egiten saiatzen gara; sentimenduak sortzen. Nahitaez, musika honetan gure pertsonalitate propioa islatzen dugu, eta besteak beste prezisio, sinkronizazio edota sintesiari ematen diogu garrantzi gehien, emaitza soinu konpakto eta indartsu bat lortu nahian. Agian honek bultzatu gaitu taldea hiru lagunen artean osatzera. Bestalde, agian bitxia irudituko zaizue baxurik gabe jotzen dugula jakiteak. Baina guztia ondo pentsatuta daukagu. Alde batetik, bateriak alde erritmikoa darama, bestetik, gitarretako bat si notan afinatuta dago eta baxuetan jartzen diren sokak daramatza. Bigarren gitarra mi notan afinatua dago. Honela, gitarretako batek alde erritmikoa darama etengabe, eta besteari kolorea ematea dagokio, noizbehinka pasarte melodikoenak jantzi asmoz, eta besteetan erritmoa. Bi gitarren artean riff indartsuak lortzen ditugu modu horretan.\nHiru elementu hauek nahiko joko ematen diguten arren, "Forget the music" diskoan beste elementu berri bat gehitu diogu taldeari. Hala nola, subwofer funtzioa betetzen duen teklatu saturatu bat erabiltzen hasi gara, eta honek soinu guztia biribiltzen digu, frekuentzia grabeenak bete egiten dituelarik. Zuzenekoetan emaitza ezin hobea eman digu teknika berri honek. MP3 erreproduktore batean sartu ditugu abesti guztiak eta kontzertuan "disparatu" egiten ditugu entzuleen harridurarako. Bitxia geratzen zaigu.\n-Hard-corea eta metal thrasheroa uztartzen dituzue. Baina ahotsean melodia asko daude. Nola da posible hori?\nBai. Hasiera hasieratik, ahotsa beste musika-tresna bat bailitzan erabili izan dugu. Hitzak zabaltzeko funtzioari berari baino garrantzi handiagoa eman diogu betidanik ahotsaren musikalitateari. Aurreko erantzunean esan bezala, pasarte batzuetan, nahiz eta gitarretako bat erritmo gogorrekin aritu, beste gitarra kolorea sartzen saiatzen da ahots melodikoekin jolastu nahian. Alvaro, abeslaria, saiatzen da funtzio hau betetzen, ahotsa eta gitarrarekin jolasean dabil etengabe, esan bezala, abestiei kolore pixka bat emanez. Hala ere, beti bueltatzen gara riff gogorretara tentsio apur bat sortu nahian.\n-Kontzertuak bortitzak dira, eta zuek?\nKontzertuak, bortitzak baino gehiago, tentsio handikoak direla esango nuke. Sekula ez dugu musika gogorra jorratu, baina saiatzen gara beti ahalik eta intentsitate gehien transmititzen. Nik esango nuke hori dela gure helburu nagusia. Gu, berez, oso pertsona lasaiak gara, eta ez dakigu zehatz-mehatz nondik datorkigun musika estilo hauekiko grina. Haurtzaroko traumaren batek izango du errua ziurrenik. Nork daki.\nritxi aizpuru (2004ko urriaren 27an)\nOscar: bateria Jon: gitarra eta ahotsak Alvaro: gitarra eta ahotsa\n· FORGET THE MUSIC


Kanabera - Soinu-tresnak euskal herri musikan: Entziklopedia\nKANABERA JOALDIA FANDANGO ERRITMOAN\nKanabera joaldia. Juan Mari Beltran. Oiartzun, 1998.\nUrdulizko Joseba Uriberen kanabera (JMBA bilduma, 0509)\nKanabera jotzen. 1999.\nUrdulizko Joseba Uribe Intxaurtieta kanabera jotzen. Bilbo, 1997/01/02.\nKanabera ez-zuzenki kolpaturiko idiofonoa da.\nLaban batekin goitik behera erdi-erditik irekitako kanabera arrunta da, behealdean kirten gisako puska bat osorik utzirik. Astintzen den zati batean leiho bat egina du, zati horri malgutasuna emateko eta bestea zurruna utzirik.\nBegitik beherako osoa dagoen zatia eusteko kirten gisa erabiltzen da. Esku batekin kirtenetik heldurik, beste esku-azpiarekin kanaberaren beheko muturra jotzen da. Horrela, libre gelditu diren bi kanabera erdiek elkarren kontra jotzen dute, kalaka edo kriskitinek ematen duten antzeko hotsa emanez.\nInguruko beste lurraldeetan bezala, Euskal Herrian ere erabili izan da, bereziki Bizkaia eta Gipuzkoa aldeetan fandango, arin-arin, martxa eta halako doinuetan erritmoa jotzeko.\nGuk Urdulizko Joseba Uribe Intxaurtieta kanabera-jole aparta ezagutu genuen (elkarrizketa, 1997).\nJoseba 1929-07-04an Urdulizen jaio zen (Uribe-kosta). Bilboko 'zazpi-kale'ko Somera kalean Zamakona izeneko taberna zeukan eta bertan elkarrizketatu genuen, informazioa eta bere kanabera jotzeko trebezia grabatzen.\nJoseba Uribek 8 urterekin ikasi zuen kanabera jotzen. Garai hartan eskale bat aritzen zen Urduliz aldean etxez etxe bere kanabera jotzen. Josebak esaten du ingurukoa izan beharko zuela, hitz egiten zuen euskaragatik. Kanabera-jotzaile hori tarteka bere baserrira ere joaten zen eta bisita guztietan, beti kanabera jotzen zuen. Berari ikasi zion jotzen dakiena.\nUrdulizko Joseba Uribe Intxaurtieta kanabera jotzen. Bilbo, 1997-01-02.\nJosebak gehienbat trikitilariekin jotzen zuen eta askotan bera bakarrik kantua eta kanabera batera emanez. Besteen artean Josebarekin ikasi zuen Txilibrin albokari ospetsuarekin eta beste soinulari batzuekin jotzen zuen Berangoko Jaime Bilbaok.\nKanabera zati bat prestatzen da.\nLaban batekin goitik behera kanabera bitan zatitzen da, behealdean kirten gisako puska bat osorik utzirik.\nAstintzen den zati batean leiho bat egin behar zaio, malgutasuna emateko.\nKanabera bukatuta dago.\nFilmazio saioa Joseba Uribe Intxaurtietarekin. Bilbo, 1997-01-02. Filmazioa: Soinueneako Irudi Artxiboan.\nElementua: 62 Guztira: 90


Paperezko lagunak taldearen bilkura: Zorion handiegia - Ekitaldiak - Garoa Liburu-denda\nPaperezko lagunak taldearen bilkura: Zorion handiegia\nEz duzu aitzakirik. Ordua eta data zehaztuta ditugu. Baldin eta Alice Munro beti irakurtzeko pendiente izan duzun idazle horietako bat bada, zatoz “Paperezko lagunen” hurrengo bilkurara.\nZorion handiegia liburuak hamar kontakizun labur biltzen ditu. Oso hurbileko errealitatea deskribatzen du idazleak, gertuko pertsonaien zori eta miseriak. Denetariko pertsonaiak aurkituko ditugu liburuan, pertsonai sinesgarri eta gertakizun zirikatzaileak.\nZorion handiegia da euskarara ekarri den Alice Munroren lehenengo liburua eta itzulpenaren zatirik handiena Nagore Tolosak itzuli badu ere, zortzi esku eta beste hainbeste begirekin itzulia izan da; Itziar Otegi, Aiora Jaka eta Naroa Zubillagak ere parte hartu dute itzulpenean.\nOtsailak 21 (2013), 19:30 → 21:00


HABE IKASBIL: Denda txikiak, kinka larrian\nGipuzkoako 21 herritako merkatari-elkarteek osatzen dute Dendartean. Bertako teknikaria da Josune Insausti eta denda txikiek bizi duten egoera aztertu du: “Une honetan Gipuzkoako merkataritza txikiaren egoera oso zaila da, eta gure merkatariak une gogor batean murgildurik daude, nahiz eta gauzak bere onera etorriko diren esperantzarik ez galdu”.\nElena Ortiz bere dendan\nElena Ortiz tolosarrak arropa-denda txiki bat dauka eta Insaustik adierazitakoa berretsi du: “Egoera benetan zaila da; batzuk larri dabiltza eta beste batzuek beldur handia dute”. Gaur egun, beharrezkoak diren erosketak baino ez dituzte egiten erosleek. “Janaria beharrezkoa da; beraz, arropak, osagarriak eta horrelakoak kentzen ditu jendeak”. Krisiaren aurretik, merkealdi-sasoia “oso ona” izaten zela esan digu Tolosako dendariak, baina orain “arropa erdi prezioan egonda ere”, jendeak asko begiratzen omen dio diruari: “Lehen jendeak erosi egiten zuen, orain saltzen jakin beharra dago”. Dena den, baikor azaldu da Ortiz eta, bere ustez, “egoerak buelta emango du”. Hala izatea espero du ,“bestela, gureak egin du”.\nInsaustiren ustez, krisia da egoera honen jatorria. Beste arrazoien artean, “BEZaren igoera, langabezia, murrizketak…” aipatu ditu. Dendari txikien egoera aldatzeko beharrezkoa ikusten du “finantzazioa erraztea eta konfiantza sortzen duten neurri eraginkorrak abiaraztea, kontsumoa sustatzeko”. Elena Ortiz ere bat dator: “Instituzioek neurriak hartu beharko lituzkete guri laguntzeko”.\nKrisia sektore guztietan nabari da, baina denda txikiek oztopo gehiago ere badituzte. “Krisi honek eraginda, gure herrietako biztanleek bizi duten egoera larria eta kontsumitzeko agintariek sortu duten beldurra oztopo bihurtzen dira dendari txikientzat. Gainera, ohitura berrietara egokitu behar dute eta teknologia berriak erabiltzera ia behartuta daude”, azaldu du Insaustik. Erosteko modua ere aldatu egin dela uste du Dendartean elkarteko teknikariak. Alde batetik, “gaur egun Internet bidezko erosketen kopurua asko igo da” eta, bestalde, “erosketen aurreko jarrera ere aldatu da: beharrezko gauzak bakarrik erosten dira eta prezioei asko begiratzen zaie, ulertzekoa den moduan”.\nDenda txikien abantailak\nEsan bezala, bezero askok prezioari begiratzen diote erosketak egitean, eta horrexegatik aukeratzen dituzte merkataritza-gune handiak. Baina kalitatea ere garrantzitsua dela esan du Elena Ortizek. Bere esanetan, “zenbatu ezinak dira” denda txikien abantailak. Denda handietan topatzen ez dugun “gertutasuna dugu gure dendetan”. Gainera, “ezagunak gara eta, erosi ondoren ere, konponketak, erositakoa itzultzea… errazagoa da gurean”.\nKrisia dela-eta, denda txikien egoera oso zaila da.\nInsaustik, halaber, denda txikien ezaugarriak aipatu ditu: “Beste gauza askoren artean, zerbitzu profesionalik onena eskaintzen dute. Horrez gain, bertara joateko ez dugu autoa erabili behar eta horrela gure ingurumena zaintzen dugu”. Baina ez hori bakarrik: askotan, “kontuan hartzen ez ditugun zerbitzuak ere eskaintzen ditu dendari txikiak, aholkularitza-zerbitzua, esaterako. Eta uste baino lan handiagoa ematen dugu erosleok”.\nGure amak arropa denda txiki bat dauka herrian. Etxean jaso dut denda txikietan erosteko beharraren garrantzia. Horregatik, herriko dendetan egiten ditut erosketa gehienak. Arropa, zapatak, fruta eta barazkiak, haragia, arraina… dena denda txikietan egiten dut. Hori bai, aitortu behar dut etxerako zenbait gauza erostera (garbiketako produktuak, komunekoak, janaria,…) denda handietara joaten naizela.\nBatzuetan denda txikietara joaten naiz, zerbait berezia denean, opariren bat egiteko edo niretzat kapritxoren bat nahi dudanean. Bestela, egia esan, denda handietan dena merkeago lortzen dugu. Poltsikoa estutu beharra dago.\nBadakit bertako komertzioari eusteko denda txikietan egin beharko genituzkeela erosketak, baina niri erosoagoa eta, batez ere, merkeagoa iruditzen zait merkataritza-gunera joan eta guztia bertan erostea. Denbora eta dirua aurrezten ditugu eta, gaur egun bizi dugun egoeran, hori garrantzitsua da.\nHerrietako ekonomiarentzat oso garrantzitsua da herritarrok bertan erostea. Nik denda txikietan egiten dut den-dena. Komertzioa bultzatzea ezinbestekoa da herria bizirik egoteko. Bakarrik bizi naiz, baina otordu gehienak etxetik kanpo egiten ditudanez, oso janari gutxi erosten dut. Beste erosketa guztiak egiteko, ez naiz herritik ateratzen.\nBeherapenek on egingo diete denda txikiei?\n2012a ez da urte ona izan merkatarientzat eta Gabonetako kanpaina ere ez da nahikoa izan urtea ondo amaitzeko.\nKerman baserritar jantzia erostera joan da denda batera. Han ibili da arropak probatzen... zer aukeratuko ote du?\nNumber of visits: 9652


Hábitats de pastos y de matorrales: Evolución de la carga ganadera, sus implicaciones by Ingurumena EJGV - issuu\nLarre eta sastraketako habitatak: azienda zamaren bilakaera, larre-sastraka mosaikoaren kontserbazioan dituen ondorioak eta jarraipenerako metodologia Arantza Aldezabal eta Ana Etxeberria Euskal Herriko Unibertsitatea\nInteres europarreko habitatak: dagokien ebaluaketa eta jarraipena Euskal Autonomia Erkidegoan (EAE) Arkaute, 2012ko Azaroaren 8-9\nGuztira 17 habitat Larre eta sastrakadiak 2 taldetan banatu ziren, 2 erizpide jarraituz: 1. Okupazio-azalera. 2. Giza-maneiuaren dependentzia Ebaluazio-metodologia desberdina!\nAzalera TXIKIAK eta lokalitate ↓ Baldintza ekologikoen Menpekotasuna ↑\nAzalera HANDIAK eta oso hedatuak Abeltzantzaren kudeaketaren Menpekotasuna ↑\nA taldeko larre eta sastrakadiak, guztira 11: -metodologia: prospekzioa in situ eta ebaluazio-fitxa. -kartografiaren zuzenketa eta eguneratzea (gvSIG, â€œshpâ€? geruzak).\n6170: kareharrietan garatzen diren larre alpetar eta subalpetarrak: Larre harritsuak, lurzoru finekoak, espezieetan aberatsak eta batez ere ardi-aziendak erabilia  B taldeko habitat gisa tratatu Egungo kartografia BERRIKUSTEA gomendatzen dugu.\nA taldeko larre eta sastrakadiak: ONDORIO NAGUSIAK egungo diagnosia: orohar kontserbazio-egoera egokia. lehentasuna: inguruneko bizi-baldintza ekologikoak mantenduko direla bermatzea, babesgune izendatuz: adb. mikroerreserbak. Larratze-jarduera mantentzea gomendatzen da, intentsitate baxu edo moderatuan eta sistema extentsiboan. jarraipena: biurtekako in situ prospekzioa. 1430 habitataren (sastrakadi halo-nitrofiloen) azalera portzentai altuagoa inkluditu behar da 2000 Natura Sarean.\nB taldeko larre eta sastrakadiak: Zailtasunak kontserbazio-egoera definitzeko: zenbat larre? zenbat sastrakadi? Nolakoak? Zein da dibertsitate-maila optimoa? ABELTZANTZAren etorkizuna eta kudeaketa da gakoa\nEgungo diagnosirako funtsezko urratsak: 1. Abel zamaren eboluzio espazio-tenporala aztertzea. 2. Ganadu-mota desberdinen joerak identifikatzea. 3. Egoera sozioekonomikoa ezagutzea: diru-laguntzak, PAC erreforma. 4. Aldaketa paisajistikoak detektatzea. 5. Mendiko erabileraren jarraipena.\nAziendaren bilakaeraren inguruko informazio-bilketa Gure helburua: mendiko erabileraren abel-zamaren azterketa egitea. 1. arazoa: informazio-iturri ≠ kode eta sailkapen ≠ baliokidetzak??\n2. arazoa: zaldi eta behorren informazioa oso eskasa (soilik 10 urtetik behin eta probintzika): “ofizialki” ez da jasotzen udalerrika, ez eta urtero ere. “Censo agrario/ganadero sobre pastos comunales” (2009-2010).\nAbel zamaren bilakaera tenporala probintzi eta EAE mailan (1995-2010) Haragitako behiak\nMendia erabiltzen azienda-zamaren eboluzioaa\n(Mandaluniz et al. 2005)\nAbel zamaren bilakaera espazio-tenporala komarka mailan (2003-2010) Haragitarako behiak (>2 urte)\nAbel zamaren bilakaera espazio-tenporala komarka mailan (2003-2010) Haragitarako ardiak (>2 urte)\nAbel zamaren bilakaera espazio-tenporala komarka mailan (2003-2010) Esnerako ardiak (>2 urte)\nZaldi eta behorren datuak:\nJoera: zama igoera ↑↑\nONDORIO NAGUSIAK: Datuen eraniztasunak (unifikazio-falta abel kategorietan) eta gabeziak (zaldi eta behorrak, komarkako hutsuneak, etab.) ondorio garbiak ateratzea zailtzen du. Ezin izan dugu ordainsari “agroanbientalei” buruzko daturik tratatu. Datu-bilketarekin jarraitzeko premia: jakin badakigu Diputazioetan “iturri ofizialetan” baino datu zehatzagoak daudela. Datuak osatu beharra. Ez dirudi azken 15 urtetan abel zama murriztu denik, mantendu baizik. Azienda mota da aldatzen ari dena, baita mendiaren erabilera ere: zein da honen arrazoi nagusiena? Mendiko erabileraren jarraipen zuzena egin beharra. Abeltzaintzak sortzen dituen zerbitzu ekosistemikoak kuantifikatu beharra bere osotasunean.\nProposatu dugun metodologia: Abelburuen erregistro unifikatua bideratzea: datu-base amankomuna, datu georreferentziatuak, kode berdinak. Datuak sartzeko protokolo bera guztiontzat. REGAren aplikazioa (Real Decreto 479/2004 Registro general de Explotaciones Ganaderas):\nMendiko erabileraren jarraipen zuzena in situ: formazioa, basozain eta bolondresei. Laginketa-protokolo erreza, edonork aplikatzekoa. Larre eta sastrakadien egoeraren indikatzaileen definizioa eta kuantifikazioa: LIFE-soilmontana: lurzoruaren osasun-txartelak (NEIKER). Analisi paisajistikoa: nola aldatu da larre-sastraka mosaikoa azken 20 urtetan? Ortofotoen interpretazioa (80. hamarkada, 90. hamarkada, 2000, 2010) eta larra/sastraka erlazioan eman diren aldaketen kuantifikazioa. Sektorearen analisi sozio-ekonomikoa: PAC-2014 berrirako egokitzea.\nMetodologia martxan jartzeko lan-taldea: koordinazioa eta elkarlanean aritzeko borondatea derrigorrezkoa. Partaideak: Diputazio bakoitzeko ordezkari bat (3). Funtzioa: azienda-kategoriak definitu eta norberaren Diputazioan biltzen diren datuak datu-base amankomunean erregistratuko direla bermatzea. Eusko Jaurlaritzako eta IHOBEko ordezkari bana (2). Funtzioa: Zerbitzu informatikoa, logistika bertan zentratu eta koordinatzea. Probintzia bakoitzeko abeltzain eta artzai-elkarteen ordezkari bat (3). Funtzioa: sektorearen egoera sozioekonomikoaren berri ematea eta mendiko erabilera zuzenaren erregistroan laguntzea. OCA-tako ordezkaria (1): diru-laguntzen kudeaketaren eta PAC-aren berri ematea. NEIKER-eko ordezkaria (1): jarraipen-protokoloak diseinatzea, datuen analisia burutzea, larre eta sastrakadien egoeraren diagnosia egitea, formazio-ikastaroak ematea. EHU-Unibertsitateko ordezkaria (1): jarraipen-protokoloak diseinatzea, datuen analisia burutzea, larre eta sastrakadien egoeraren diagnosia egitea, formazioikastaroak ematea.\nESKER ONAK Gure eskerrik beroenak lan hau egiten lagundu diguten pertsona eta instituzioei:  Iñaki Aizpuru (IHOBE).  Marta Rozas eta Mª Jose Lodeiro (Eusko Jaurlaritza).  Unai Ganzedo (EHU).  Ramón Urruela, Alejandro Cantero eta Roberto Pérez de San Román (HAZI-IKT).  Iñigo Agirre, Ismael Mondragón, Juan Luis Korkostegi eta Nerea Berrocal (Gipuzkoako Foru Aldundia).  Nerea Mandaluniz (NEIKER)\nZuek gabe lan hau ez zen posible izango.\nHábitats de pastos y de matorrales: Evolución de la carga ganadera, sus implicaciones\nArantza Aldezabal y Ana Etxeberria, UPV/EHU e Iker Mijangos y Nerea Mandaluniz, Neiker Tecnalia. Jornada: Hábitats de interés europeo: su e...


Laborantxa - Üngüramena - Page #108\n2010 Martxoa 09\n2010 Martxoa 02\nAiziritzen bildü dira laborari sindikateko kideak iragan astean. Laborariak iharrausi dütüan krisiaren aipamena eginik izan da, zenbaki batek argitzen düalarik ondoramenak zer heinekoak izan diren : sos sartzeen apaltzea % 40etara heltü da zonbaitentako.\nBiltzar nagusiak bazüan ere haüteskunde kanpaina aide zerbait, eskualdeko zerrendabürüak kümitatürik izan beitziren laborantxaz elestatzeko. Jean-Jacques Lasserre (Modem), Alain Lamassoure (UMP), Bernard Uthurri (PS) eta David Grosclaude (Europe Ecologie) agertü ziren Aiziritzerat. Bakotxak bere iritzia eman ahal izan züan hur eta lürraren küdeaketaz, formakuntzetaz, gazteen instalazioaz... eta beste gei zonbaitetaz. David Grosclaude ekologistak bere analisa proposatü züan, erraitez krisia batetik bestealat joaiteko partez bere ustez laborantxa sistemaz kanbiatü behar zela. Bena ideia horrek ez dü arrakastarik kausitü FDSEAko kideen artean.\nEntzün FDSEAko Patrik Etxegaraien alkarrizketa :\nJean-Batiste Zamponi artzaina Liginagan bizi da. Ttipitik lan hori egin nahi züan bere üngüramena artzain giroan zelako. Lan horrek ez deio denbora libre hainitx üzten. Bere kabaleak badütü, bena üdan besteen kabaleak zaintzen dütü mendi handi bat düalakoz, eta horrek lagüntzen dü mendiaren pagatzeko. 5-6 hilabete egoiten da mendian, dependitzen dü sasoina ona ala txarra denez. Bere ardiak bi aldiz esküz jeisten dütü egunean eta bere gaznak egiten ere.\nEntzün Jean-Baptiste Zamponi :\nLaborari honen portreta Xiberoko Botzan ikastaldi bat egiten ari den Inexa Decungek dü egin.\nLur Berri, geroz eta handiago\nLur Berri kooperatibak geroago eta haboro enpresetan sartzen dütü kapitalak. Iragan asteazkeneko (barantailaren 24) biltzar nagusian, azken sos ezarteen berri eman düe bürüzagiek. Hasteko, laborarien artean miliu bat euro partekatü düe xede berrientako, izan dadin ekoizpena, garapena ala salmenta hobetzeko. Sos hortaz gain, irabazien parte bat ere laborarien artean partekatü düe, orotarat 800 000 euro.\nBena hatsarrean erran bezala, sos hanitx ezarri dü Lur Berrik beste enpresetan. Ahateetan, ALFESCA (Labeyrie enpresaren jabea) taldearen kapitalan sartü da % 34 erostez. 2009ko maiatzean jadanik, Aiziritzeko kooperatibak Spanghero enpresa abantxü osoki erosi züan, kapitalaren % 97 hartü beitzüan ordüan.\nEntzün Lole, Lur Berriren biltzar nagusian :\nKontseilü nagusiaren sos lagüngoa\nKontseilü nagusiko lehendakari ordea, Jean Jacques Lasserre eta Xiberoko bi kontseilari nagusiak Oroc Baten ziren aste hontan, Bildozen. Egiten düan pate indüstrialarekin famatürik den enpresak sos lagüntza handiak kausitü berri dütü, eta agerraldi horrekin nahi izan düe jakinarazi. Lan tresneriaren hobetzeko 6 000 euro, mozkin berrien asmatzeko beste 26 000 euro eta 55 000 euroko interesik gabeko mailegü gisa, kontratü ezinago interesgarria da Bildozeko enpresarentako.\nDepartamentüak zaintü nahi dütü bere lürraldean laborantxako elikagaien sailean ari diren enpresak. Hiru urteko kontratüak dira proposatürik, eta sail hortan ari direnek langilegoaren egitüraketarentako, berrikuntzen ikerketarentako eta exportazioaren garapenarentako galtatzen ahal dütüe sos lagüngoak besteak beste. Erran düenaren arabera, departamentü hontan beste hamar kontratü izenpetzeko püntüan lirateke.\nEntzün Lole :\nEHko Laborantxa Ganbarak süstengü zabala\nEznearen erakunde bat sortzeko bidean\nMSAko haüteskundeen emaitzak\nXiberoko eskü hüxkako 6. txapelgoa\n2013 Uztaila 05Kirola\n13 plazetan 70 pelotari ariko dira üztailaren 6tik setemerearen 15ala Xiberoko Eskü Hüxkako 6. Txapelgoan. Üztailaren 5 ...